لە پەراوێزی لابردنی وێنەی کچان لەسەر ڕووبەرگی کتێبی بیرکاری لە ئێراندا… – Giareng\nلە پەراوێزی لابردنی وێنەی کچان لەسەر ڕووبەرگی کتێبی بیرکاری لە ئێراندا…\nلە سێ شه‌ممه - 15 09 2020\nژنان لە پەروەردەی ئێراندا\nلە ڕۆژانی ڕابردوودا سیستمی پەروەردەی کۆماری ئیسلامی لە هەوڵێکی دیکەی خۆیدا –لە درێژەی سانسۆر و سڕینەوە-، گەڵاڵەی ڕووبەرگی کتێبی بیرکاریی پۆلی سێی سەرەتایی کە پێش‌تر بە وێنەی شەش کچ و کوڕ ڕازابۆوە، دەسکاری کرد و منداڵە کچەکانی لەم وێنەیە سڕیەوە. ئەم کردارە دەنگ‌دانەوەیەکی زۆری لێ دروست بوو و زۆر کەسایەتی و لایەنی جیاوازیش ناڕەزایەتیی خۆیان لەم بارەیەوە دەر بڕی. لەم بابەتەدا هەوڵ دەدەم ئەم ڕووداوە بکەمە بیانوویەک بۆ ئەوەی باسێک لە سیستمی پەروەردەی ئێران، جیاوازییەکانی لەگەڵ پێوەرە جیهانییەکان، سانسۆر و بە گشتی کەم‌ڕەنگ نواندنی ژنان و ڕۆڵیان لە کۆمەڵگەدا بکەم.\nناکرێ باس لەم بابەتە بکەین و ئاوڕێکی هەر چەند کورتیش بێ لە مێژووی هاوچەرخی ئێران نەدەینەوە. وەک دەزانین لە دژایەتی‌کردن لەگەڵ دەسەڵاتی پەهلەوییدا، خوێندکاران و کۆمەڵگەی زانستی و ڕووناک‌بیریی ئەم وڵاتە ڕۆڵێکی بەرچاویان لە ڕووخانی ئەم سیستمەدا هەبوو.\nلە ئاکامی شۆڕش کە شۆڕشێکی بنەڕەتی بوو و هەموو جومگە سیاسی و کولتووری و ئابوورییەکانی ئێرانی گرتەوە، ئاساییە کە دەسەڵاتی نوێ، خوازیاری دەست بەسەردا گرتنی هەموو ئەم جومگانە دەبێ. ئەوان کە بۆ خۆشیان لە ڕەوتی شۆڕشدا بەشدار بوون و بە لایەنێکی شۆڕشگێڕ لە قەڵەم دەدران، بە باشی ئاگاداری ڕۆڵی زانستگە لە ئاراستە پێ‌دان بە چین و توێژە جیاوازەکانی کۆمەڵدا بوون. هەر بۆیە دوای بە دەسەڵات گەیشتنیان هەوڵیان دا ئەم ناوەندانە بخەنە ژێر چاودێریی خۆیانەوە.\nلە پێشدا خومەینی ڕێگەی خۆش کرد و لە وتار و سوخەن‌ڕانییەکانیدا ئاماژەی بەوە کرد کە زانستگە ماکەی “گەندەڵییە” و شوێنێکە کە لەوێدا مێشک و هزری لاوانی وڵات “دەشێوێندرێ”، ئەم وتانە دواتر بە فەرمان کران و دەستوور درا و شۆڕای شۆڕشی کولتووری (انقلاب فرهنگی) بۆ ئەم مەبەستە دامەزرا. کەسانی وەک عەبدولکەریم سرووش و بەنی‌سەدر و … لە بەرەی داکۆکی لەم شۆڕشە کولتوورییەدا بوون. لە ئەنجامی ئەم هەوڵانە کە بە مەبەستی سڕینەوەی کەشی زانستگە لە هزری سۆسیالیستی و بنەما لیبێرالییەکان و هەروەها ئیسلامیزە کردنیان بوو؛ بە سەدان مامۆستا و هەزاران خوێندکار دەر کران و زیندانی کران و زۆریەک لەوانیش بە ناچار وڵاتیان بەجێ هێشت و ڕوویان لە هەندەران کرد.\nئەوەی کە بە کورتی باس کرا، فەزای کولتووریی دوای شۆڕش بوو کە بە پەیڕەوی لە گۆڕان‌کارییە بنەڕەتییە سیاسییەکان بوو؛ ئەم دۆخە نزیک بە سێ ساڵ درێژەی کێشا.\nلە هەنگاوی دوای سڕینەوەی زانستگەکان لە بژاردە موخالیفەکانی کۆماری ئیسلامی، هەر ئەو ناوەندە پێوەندیی‌دارانە دەستیان بە گۆڕانی نێوەرۆکی کتێبەکان -لە ئاستی سەرەتاییەوە هەتا ئاستی باڵای خوێندن- کرد.\nلە بواری مێژووییدا کەسایەتییە ئیسلامییەکان جێگەی هێماکانی وەک ئارەشی کەمان‌گیر و زۆریەک لەو پاڵەوانە ئەفسانەییانەیان گرتەوە، کەسایەتیی وەک یاسر عەرەفات و خالید ئیسلامبولی زەق کرانەوە و تەنانەت قوتابخانە بە ناویانەوە کرا.\nوتەکانی شەریعەتی جێگای تێئۆرییەکانی مارکس و کەسانی بیرمەندی ڕۆژاوایی گرتەوە. وێنەی کچە منداڵەکانی نێو کتێبەکان لەچکیان بە سەردا درا و چەندین گۆڕانی دوا بە دوای یەک و بنەڕەتی لەم پێوەندییەدا کرا. ئامانجی سەرەکی لە گەم گۆڕانانە پەرەدان بە “بنەما و پەروەردەی ئیسلامی” بوو.\nکەواتە لە پێشدا سڕینەوە بوو و دواتریش پڕ کردنەوەی بۆشاییەک کە لە ئاکامی ئەو سڕینەوانەدا دروست ببوون. دەسەڵاتێکی سیاسیی ئیدئۆلۆگی وەک کۆماری ئیسلامی بنەمای بەکار گرتن و دامەزرانی مامۆستایان و کارمەندانی لە لێ‌زانییەوە کردە پێ‌بەندی و دەروەست‌بوون بەو ڕێژیمە.\nکۆی ئەم هەوڵ و کردارانە بە جۆرێک بوو کە لە گۆڕینی کتێبە دەرسییەکاندا ڕەنگی دایەوە. لەگەڵ ڕۆژنامە و بڵاڤۆک و ڕاگەیەنە گشتییەکان، کتێبی دەرسی -یەکێک لە گرینگ‌ترین سەرچاوەکانی ڕاگەیاندن و خوێندنەوە- کە ڕاستەوخۆ و ناڕاستەوخۆ بەشێکی هەرە زۆر لە کۆمەڵگە دەکاتە بەردەنگی خۆی، کەوتە بەر هێرشی گۆڕان و دەست تێ‌وەردانەکان. لە حاڵێکدا ئەم گۆڕان‌کارییانە بە دوور بوون لە بنەمای زانستی و پەیڕەوییان لە ڕوانین و خوێندنەویەکی ئایینیی ڕووت دەکرد. هەر وەک باس کرا کتێبە دەرسییەکان دەتوانین کاریگەریی زۆر و قووڵیان هەبێ لەسەر چۆنیەتیی بیرکردنەوەی خەڵکەوە، ئەو منداڵەی کە لە قوتابخانە دەخوێنێ ئۆتۆماتیک دایک و باب و کەسانی دەوروبەریشی لە خوێندنەوەی کتێبە دەرسییەکانەوە دەگلێنێ. بۆیە کۆماری ئیسلامی و سیستمی پەروەردەی ئەم ڕێژیمە بە ئاگاداری لە ئاستی کاریگەریی ئەم کتێبانە، هەوڵ دەدا بنەما فکرییەکانی خۆیی تێدا بڵاو بکاتەوە.\nئامانجەکەش دیارە نەهێشتنی زانستی ڕۆژاوایی و ئۆمانیستییە و لەو لاشەوە گرێ دانی مێشکی کۆمەڵگە بە بنەما هزرییە ئیسلامییەکانی شیعەوە.\nشۆڕشی کولتووریی دووەم:\nلە بەشی دووەمدا و بە دەسپێکی شۆڕشی کولتووریی دووەم کە لە سەردەمی سەرکۆماریی ئەحمەدی‌نژادەوە بوو و، پشتیوانیی ڕاستەوخۆ و ڕاشکاوانەی خامنەییشی لە پشت بوو؛ ئەم هەوڵانە چووە قۆناغێکی نوێ‌تر و خەست‌ترەوە. لێرەدا پێویستە ئاماژە بەوەش بکرێ کە خامنەیی لە یادی چل ساڵەی سەرکەوتنی شۆڕشی ئیسلامییدا باسی لە دەسپێکی هەنگاوی دووەمی شۆڕش کرد. لەم بەشەشدا کە پێش‌تریش لە سیستمی پەروەردەدا بواری بۆ خۆش کرابوو، ئەم جارە ئامانج ئەوە بوو هەر چی زیاتر ئەدەبیاتی “پایداری” (خۆڕاگری) و بیرەوەریی شەڕی ئێران و عێراق و بەسەرهاتی کوژراوانی ئەو شەڕە و لەم دواییانەشدا شەڕی سووریە، جێ بە ئەدەبیاتی دەوڵەمەندی فارسی -لە بواری شێعرییەوە- لێژ بکا.\nلەم قۆناغەدا کەسانی وەک هووشەنگ ئێبتێهاج، موحسین مەخمەڵباف –کە ناوی وەک سینەماکارێکی سەرکەوتوو هاتبوو، نیما یووشیج، سیمین دانشوەر و … بە شێعر و دەقە ئەدەبییەکانیان و هەروەها بیری نوێیان جێ پەنجەیان بە سەر ئەدەبیات و سینەمای ئەم وڵاتە بوو سڕدراوە و لە جیات ئەم ناوانە، ناوی نەناسراوی وەک مووسەویی گەرماروودی و هەراتی و ئاوینی و … هاتنە نێو کتێبەکانەوە. ئەمە بێجگە لەوەیە کە کەسانی وەک شاملوو، فرووغ فەرروخ‌زاد، سادق هیدایەت، سیاوەش کەسرایی، غوڵام‌حوسێن ساعدی و … سەرەڕای هەموو کاریگەریی بەربڵاویان لەسەر وێژە و ئەدەبیاتی ئێران و ناساندنی بە دنیای دەرەوە؛ وەک نەبووبێتن وایە.\nلە دنیای سیاسەتیشدا ئەم شێوە تۆڵەکردنەوانە هەر هەیە، بۆ نموونە ناو و وێنەی میرحوسێن مووسەوی، ئەبولحەسەن بەنی‌سەدر، ڕەفسەنجانی و … لە کتێبە مێژووییەکاندا سانسۆر کراون.\nلەم دواییانەشدا وانەیەک بۆ ناساندنی موحسین حوجەجی کە لە سووریە کوژراوە، لە سەعدی و حافز، شاعیرانی بەناوبانگ گرینگ‌تر زانراوە. تەنانەت لە دەرسێکی وەک بیرکارییشدا نموونەکان بە هێنانی ناوی قاسم سلێمانی ڕازێندراوەتەوە! بەدەر لەوەش ئەوەی کە خامنەیی پێ‌داگریی لەسەر دەکا کە دەستە بەربوونی “بەڵگەی ئاڵ‌وگۆڕی بنەڕەتیی سیستمی پەروەردە”یە، ڕێک لە خزمەت فکریەتی دەسەڵاتی زاڵ بەسەر ئێران‌دایە. خامنەیی بە دانانی “علی ذوعلم” لە پۆستی سەرۆکایەتیی ڕێکخراوی توێژینەوە و بەرنامەڕێژی سیستمی پەروەردەدا، زیاتر لە جاران بە دوای وەدی‌هێنانی ئامانجە لەمێژینەکەیەتی. یەکێک لەو وانانەی ڕێبەری کۆماری ئیسلامی پێ‌داگرە لەسەری و دەی‌هەوێ لە کتێبەکان زیاد بکرێ وانەیەکە بە ناوی “جەنایەتەکانی ئەمریکا”. لەگەڵ ئەوەش دەیان‌هەوێ لە ساڵی نوێی خوێندندا دەرسێک تەرخان بکەن بۆ ناساندنی قاسم سلێمانی و … کۆی ئەمانە ئەوە دەگەیەنێ کە هەوڵەکە لە چوارچێوەی بە نێرینەکردنە و لە پەسنی شەڕ و خۆ بە کوشت دانە، کە ئەویش لە هزری کۆماری ئیسلامییدا ئاکارێکی پیاوانەیە.\nپێگەی ژنان لەم سیستمی پەروەردەدا:\nژن لە سیستمی پەروەردەی ئەم ڕێژیمەدا کەم‌ترین بایەخی نەدراوەتێ و هیچ ناوێک لە ژنانی ئازای قۆناغە جیاوازە مێژووییەکانی ئەم وڵاتە نەهاتوە. لەم دواییانەشدا و بە لابردنی وێنەی ئەو کچانە، درێژەیان بە بیری سانسۆر و هەڵاواردنی ڕەگەزیی دەیان ساڵەی خۆیان داوە. نەسیم بەهاری وێنەکێشی ئەو وێنەیە دەڵێ هەر لە سەرەتادا لەگەڵ گەڵاڵەی وێنەکە کێشەیان هەبوو، لەبەر ئەوەی لە گەڵاڵە سەرەتاییەکەیدا کچێک لە سەر دارەکە بوو، کە دەتوانێ سەمبولی هەڵ‌کشانی کچ و ژن بێ بەرەو لووتکە. هەر بۆیە دژایەتییەکی قووڵیان لەگەڵ کرد و پێیان گۆڕی‌بوو. لە دواییشدا بە بیانووی قەرەباڵغیی وێنەکە، کچەکانیان سڕییەوە و کوڕەکان بەبێ دەسکاری مانەوە. لەم وڵاتە و لەژێر سێبەری دەسەڵاتی کۆماری ئیسلامییدا هەر جۆرە دەرکەوتنێکی کچان و ژنان و دیاربوونیان لە کۆمەڵگەدا، بەزاندنی هێڵی سوورە، جا بۆیە بە هەر شێوازێک کە بۆیان بلوێ لەمپەریان لە بەردەم دادەنێن.\nژنان و کچان لە کولتووری ئایینیی کۆماری ئیسلامییدا جێگەیان بۆ دیاری کراوە و دەبێ لە ماڵدا بمێننەوە، ئەوان بۆیان نییە لە دەرەوەی ماڵ دیار بن، بچنە ستادیۆم، بە دڵی خۆیان بابەتەکانی خوێندن و شوێنی کار هەڵ‌بژێرن، لە کەیسە قانوونییەکاندا کەم‌ترین پشتیوانییان لێ دەکرێ و زۆر حاڵەتی تریش کە سیستمی پەروەردە ڕێک لە ڕاستای خزمەت‌کردن بەو هزرە چەوسێنەرەیە و ئەوە هیچ کە هەوڵێک بۆ ئاگادار کردنەوەی کچان و ژنان نادا، بەڵکوو ڕێک بە پێچەوانەوە ژنانی کۆیلە بار دێنێ و ئەم کۆیلەتییەش به بایەخێکی ئەخلاقی لە قەڵەم دەدا.\nجیاوازیی سیستمی پەروەردەی ئێران لەگەڵ پێوەرە جیهانییەکان:\nئەمانەی کە بە کورتی باس کرا نموونەیەکی بچووک بوون لەو کێشە و ئارێشانەی کە دەسەڵات لە بەردەم خەڵکی ئێران بە گشتی ژنان و کچان بە تایبەتی دای‌دەنێ. لێرەدا بە کورتییش بووبێ دەم‌هەوێ بەراوردێک بکەم لە نێوان سیستمی پەروەردەی ئێران و پەروەردەیەکی ستاندارد و هەروەها بنەما گشت‌گیرە جیهانییەکان لەم پێوەندییەدا.\nمافی پەروەردە و فێرکردن کە یەکێکە لە مافە سەرەکییەکانی هەر تاکێک و جاڕنامەی جیهانیی مافی مرۆڤیش بەندی ٢٦ـی بۆ ئەم مەبەستە دیاری کردوە، وەک مافێکی ڕۆشنبیری و ئابووری و کۆمەڵایەتی دێتە ئەژمار و جیا لەوانەش دەکرێ بە مافێکی شارستانی و ئابووری دابنرێ، چونکە کاریگەریی لەسەر هەموو جومگەکانی ژیانی مرۆڤ هەیە.\nبە پێی ئەمە پێویستە دەزگا و ناوەند و بەرنامەکانی خوێندن بە شێوەیەکی ڕێک‌وپێک دابنرێن و بخرێنە بەردەست، پێویستە دانەرانی بەرنامەی خوێندن ڕەچاوی تایبەتمەندیی ڕۆشنبیری بکەن و شێوە و نێوەرۆکی کتێبە دەرسییەکان و شێوازی وتنەوەی وانەکان زانستییانە بێ و دوور بێ لە هەر چەشنە توندوتیژی و هەڵاواردن و بە لاڕێدا بردنی قوتابییان، واتە هەموو لایەنێکی پەروەردەیی، دەروونی و کۆمەڵایەتیی تێدا ڕەچاو کرابێ، کە کاریگەریی خراپ و نەرێنیی لەسەر قوتابی جێ نەهێڵێ. دەبێ ئامانجی پەروەردە و خوێندن، پێگەیاندنی کەسایەتیی مرۆڤ و پتەوکردن و ڕەچاو کردنی مافەکانی مرۆڤ و دۆستایەتی لە نێوان هەموو گەلان، ڕەگەز و ئایینە جیاوازەکان بێ، بەڵام بە پێچەوانەوە بابەت و وانەکانی خوێندن لە ئێراندا بە دوورن لەو بنەما سەرەکییانە.\nئەگەر سەیرێکی ئەو تێئۆرییە هاوچەرخانە بکەین کە لە بارەی پەروەردەوەن؛ پسپۆڕانی بواری پەروەردە زۆرێکیان لەسەر ئەوە کۆکن کە قوتابخانەکان پێویستە تێکەڵ بن و وانە و بابەتە دەرسییەکان بێ‌هەڵاواردنی ڕەگەزی دابڕێژرێن.\nئەمەش لەبەر ئەوەیە بەم جۆرە تێکەڵاوییە کەشێکی ئارام و پۆلێکی تەندروست لە هەموو ڕەهەندەکانەوە دروست دەکا. ئەمە بەو مانایە نییە کە ئەم جۆرە قوتابخانانە دوورن لە کێشە و ئارێشە، بەڵام لێکەوتە خراپەکانی لە ڕووی کۆمەڵایەتی و دەروونییەوە کەم‌تر دەبێ.\nبە جۆرێک نەبوونی هەڵاواردنی ڕەگەزی لە نێو قوتابییان، هەستی باوەڕ بە خۆبوون لە نێو هەردوو ڕەگەز زیاتر دەکا، قوتابی لە سەر ئەمە ڕا دەهێنێ کە فێری ئەوە بێ چۆن بتوانێ لەگەڵ ڕەگەزی بەرامبەری مامەڵە بکات. ئەمەش وا دەکا کە هەر دوو ڕەگەزەکە لە یەک نزیک بن و شان بە شانی یەکتر لە کۆمەڵگە بێ‌سڵەمینەوە بەشدار بن. ئەمەش پێچەوانەی ئەو کەسانەیە کە هەرگیز تێکەڵاوییان لەگەڵ ڕەگەزی بەرامبەر نەبووە، هەر بۆیە دواتر کە دێنە نێو واقعی کۆمەڵگەوە، لەبەر نائاگایی لە مەڕ چۆنیەتیی هەڵس‌وکەوت لەگەڵ ڕەگەزی بەرامبەر تووشی کێشەی زۆر دەبنەوە.\nئەمەش وا دەکا کە ئەم دوو ڕەگەزە زیاتر و زیاتر لێک دوور بکەونەوە و هەر لایەکیان بە دید و ڕوانینێکی تەنیا جنسی سەیری یەکتر بکەن، کە تەنانەت زۆربەی کات دوای پێک‌هێنانی خێزانیش کێشەی لە یەک نەگەیشتن قووڵ‌تر دەبێتەوە و دەرەنجامی خراپتری لێ دەکەوێتەوە.\nکۆسپەکانی بەردەم خوێندن لە ئێراندا:\nلە ئێراندا کۆمەڵێک کێشە لە بەردەم خوێندن و سیستمی پەروەردەدا هەیە کە گرینگ‌ترینیان ڕوانگەی دوگمی دەسەڵاتە، ئەم ڕوانگەیە زیاترین کاریگەریی خراپی لەسەر خەڵک بە تایبەتی ژنان و کچان هەبووە.\nکەمیی پێداویستیی قوتابخانەکان بە تایبەتی لە بواری ژێرساختەوە، گرانیی تێچووی خوێندن کە بە پێچەوانەی ئەسڵی ۳۰ـی یاسای بنەڕەتی -کە لە ئەستۆی حکوومەتە و دەبێ بە خۆڕایی بێ، تووشی دووانەیی شوناس بوون بە تایبەت بۆ کچان کە لە ماڵەوە جۆرێک لە پەروەردە ئەزموون دەکەن و لە مەدرەسەش جۆرێکی تر، نەبوونی هیوا بە دابین‌بوونی داهاتووی کاری لە سۆنگەی خوێندنەوە، هەژاریی لە ڕادە بەدەر، منداڵ هاوسەری و … لەو هۆکارانەن کە منداڵان دەست لە خوێندن دەکێشنەوە و لە زۆربەی حاڵەتەکاندا دەبنە منداڵانی کار کە بە پێی ئامارەکان سێ بۆ حەوت میلیۆن منداڵی کار لە ئێراندا هەیە و ئەمەش زیاتر لەسەر کچان شوێن‌دانەریی هەیە و کاریگەرییە خراپەکانی لە داهاتوودا دەمێنێتەوە.\nهەر وەک هەموومان ئاگادارین یەکەم مامۆستای هەر منداڵێک، دایکیەتی. بە پێی وتەی کارناسانی کۆمەڵایەتی دایکانی خوێندەوار منداڵانی ژیر و پێگەیشتوو و تەندروست بار دێنن. لە ئێران دوو لەسەر سێی ژنان نەخوێندەوار یا کەم‌خوێندەوارن. هەر بۆیە ئەم سیکلە نەخۆشە بەردەوام لە حاڵی دووپات بوونەوەدایە.\nبێجگە لەمانەش سەنەدی ۲۰۳۰ کە تایبەت بە پەروەردەیە و جەختی زۆر لەسەر نەهێشتنی هەڵاواردنی ڕەگەزی دەکاتەوە و لە لایەن کۆماری ئیسلامی ڕەد دەکرێتەوە و بە کار ناهێندرێ، شایەدێکی ترە لە سەر کێشە و ئارێشەکانی خوێندن و پەروەردە لە ئێراندا.\nلەم ڕۆژانەدا کە ڕۆژی جیهانیی خوێندەواری بوو (٨ـی سێپتامبر) دروشمی ئەمساڵیان “خوێندەواری و زانینی چەند زمان” بوو، ئەمە لە کاتێک‌دایە کە لە ئێراندا تەنیا زمانی فارسی دەخوێندرێ و تەنانەت زمانەکانی نەتەوەکانی دیکەی ئەم وڵاتە هیچ بایەخێکی پێ نادرێ. لەو لاشەوە زمانی ئینگلیسی کە یەکێک لە گرینگ‌ترین زمانەکانی سەردەمە لە لایەن ڕێبەری کۆماری ئیسلامییەوە هەڕەشەی لابردنی لە سەرە و بە هیوان -لانی‌کەم بە قسەش بووبێ- زمانی چینی بخەنە جێی.\nلێرەدا پێویستە بگوتری ئەم هەڵاواردنانە هەموو ڕەهەند و لایەنە جیاوازەکان لە بەرنامە و پەروەردە و خوێندنی ئێراندا دەگرێتەوە.\nلێکەوتەکانی دیکەی ئەم شێوە پەروەردەیە لە سەر ژنان:\nبە شێوەیەکی گشتی سڕینەوەی وێنەی کچان لەسەر ڕووبەرگی کتێبێک تەنیا سڕینەوە نییە لەسەر ئەو کتێبە، بەڵکوو سڕینەوەی ژنانە لە هەموو بوارەکانی ژیانی کۆمەڵگەدا. ئێمە لە ڕووی وێنەی ژنان لە کتێبەکانی سیستمی پەروەردە لە ئێراندا بۆمان دەر دەکەوێ کە ژنان چۆن پێناسە کراون.\n-ژن لە ماڵدا و وەک دایک و هاوسەرێکی باش ڕۆڵی ماڵ‌داری و پەرستاری لە بنەماڵە دەگێڕێ.\n-لە کۆمەڵگە بە دوورە و لەشوێنێکی ئەمن و لەژێر میچی ماڵی مێرددایە.\n-خاوەنی کەسایەتییەکی ناسیاسییە و لە بەڕێوەبەرییدا لاوازە.\n-چالاکییەکانیانی نێو ماڵیان نیشان‌دەری ئەوەیە کە لە کۆمەڵگەدا ناتوانن خاوەن جێگە و پێگە بن.\n-ژنان تەنیا دەتوانن ڕەشایی ڕێ‌پێوان و هەڵ‌بژاردنە حکوومەتییەکان پڕ بکەنەوە.\n-وێنەی ژنان لەم کتێبانەدا کەسێک نیشان دەدا کە چاوەڕێی یارمەتی و دەست‌گرتنە.\n-ژنان ناتوانن بەرپرسیارەتیی گرینگ وەئەستۆ بگرن و تەنیا دەبێ لە ماڵ بمێننەوە.\nئەمە ئەو سیمایەیە کە لە ژنانی ئێران لە کتێبەکاندا نیشان دەدرێ.\nڕۆڵی ئێمەی ژن:\nئەوەی لە کۆتاییدا گرینگە ئاماژەی پێ بکرێ، ڕۆڵی خودی ژنانە لە نەهێشتنی ئەم هەڵاواردنانەدا کە بە داخەوە لە ئێران و کوردستان، ئەستەم‌ترە لە زۆربەی شوێنەکانی تری دنیا. ژنان لەم وڵاتەدا بە شێوەیەکی سیستماتیک دەچەوسێنەوە، بەڵام ئەم کۆتایی ژیان نییە و پێویستە هەر ژنێک لە ڕێگەی توانایی و ئیرادەی خۆیەوە بەبێ گوێ دان بە دژوارییەکان لە سەر مافەکانی خۆی سوور بێ. ئەگەر ئەمڕۆ دوژمنانی ئازادی بە لابردنی وێنەی کچە مەدرەسەییەک دەیان‌هەوێ ئەو پەیامە بگوازنەوە بۆ ئێمە کە لە ماڵەکانماندا بمێنین و لە گۆڕەپانە سیاسی و کۆمەڵایەتییەکاندا دەر نەکەوین، ئێمە بە پشت بەستن بە تواناکانمان و بە یەکیەتیی خۆمان دەتوانین بەرپەرچی هەموو پیلانە دژەژنەکان بدەینەوە و، تا گەیشتن بە یەکسانی و عەداڵەت لە نێوان ئەم دوو ڕەگەزەدا دەست‌هەڵگری خەباتمان نەبین.


داوای 333 پاسەوان ده‌کرێت بۆ پەرلەمان | ئاژانس\nHome سەرەکی داوای 333 پاسەوان ده‌کرێت بۆ پەرلەمان\nهەر ئەندامێكی نوێی پەرلەمانی كوردستان سێ پاسەوانی بۆ دادەمەزرێنرێت و بەو پێیەش 111 ئەندام پەرلەمانەكە 333 پاسەوانیان دەبێت و زۆربەی پەرلەمانتارانیش كەسی نزیكی خۆیان دەكەن بە پاسەوانیان.\nئەندامێكی پەرلەمانی كوردستان كە لەبەر هەستیاریی پرسەكە نەیویست ناوی بڵاو بكرێتەوە بە ״ئاژانس״ی وت: ״داوایەك بەرز كراوەتەوە بۆ ئەوەی هەر پەرلەمانتارێكی ئەم خولە سێ ناو پێشكەش بكەن بۆ ئەوەی وەك پاسەوان بۆیان دابمەزرێنرێت كە زۆربەیان كەسی نزیكی خۆیان ناردووه.״\nدامەزراندنی ئەو پاسەوانانە بە پێی یاسای ژمارە 15ی ساڵی 2012 دەبێت كە لە پاش تەواوبوونی خولەكە دەتوانن یەكێك لە پاسەوانەكان لەگەڵ خۆیاندا ببەن و دوو پاسەوانەكەی تریش دەخرێنەوە سەر میلاكی وەزارەتی ناوخۆ.\nڕێواس فایەق، ئەندامی پەرلەمانی كوردستان بۆ ״ئاژانس״ وتی: ״بە پێی یاسای ژمارە 15ی ساڵی 2012 ئەندامی پەرلەمان بۆی هەیە پاسەوانی هەبێ كە لە سێ كەس زیاتر نەبێت و دامەزراندنەكەش لەسەر میلاكی وەزارەتی ناوخۆ دەبێت و لە ئێستادا پەرلەمانتاران بێ پاسەوانن.״\nكاوە عەبدولقادر، پەرلەمانتاری نەوەی نوێ بۆ ״ئاژانس״ وتی: ״پەرلەمانتار هەیە لەبەر ئەوەی پۆستێكی باڵای هەیە لەناو حزبەكەی 10 تا 15 پاسەوانی لەگەڵدایە، بەڵام بە گشتی بۆ پەرلەمانتارانی ئەم خولە تا ئێستا پاسەوان دانەمەزراوە.״\nهاوكات سەرچاوەیەك لە وەزارەتی ناوخۆ كە نەیویست ناوی بڵاو بكرێتەوە بە ״ئاژانس״ی وت: ״مەرجە ئەو كەسانەی وەكو پاسەوان دادەمەزرێن تەمەنیان لە هەژدە ساڵ كەمتر و لە سی ساڵ زیاتر نەبێت و لە كاتی وەرگرتنی مووچەی مانگانەی دەبێت خۆی ئامادە بێت بۆ بۆ ڕێگریكردن لە پاسەوانی بندیوار.״\nوتیشی: ״بۆ دامەزراندنی پاسەوانانی پەرلەمانتار چاوەڕوانی فەرمانی ئەنجوومەنی وەزیران دەكەین.״


07:35 - 11/9/2021\nتاوانی کوشتنی ژنان بە بیانووی ناموس پەرستی بە قیزەوەنترین جۆری تاوان ھەژمار دەکرێت لە جیھاندا، هۆکاری ئەم جۆرە تاوانە لە ئەنجامی ئەو کەمو کوریانەیە کە لە ناو سەنتەری ھێزی کۆمەڵگا و ڕادەی ڕۆشنبیری تاكەکانییەوە سەرچاوە دەگرێ ئەمەش بە زۆری لە ناو کۆمەڵگا تەقلیدی و دواکەتوەکاندا دەبینرێت کە ژن تیادا بە پلە دوو ھەژمار دەکرێت.\nکوشتنی ژنان بەم چەشنە تەنھا تاوانێک نییە دژی ژنێک بەڵکو تاوانە دژی تەواوی مرۆڤایەتی بە گشتی و نەوەی داھاتووش بە تایبەتی، بە وەی فشاری دەروونی و ترس و دڵەڕاوکێ لە سەر خێزان بە جێدەھێڵێت، وەک پایەیەکی کۆنکریتی دژی پێشکەوتن و گەشەسەندی کۆمەڵگاش دەوەستێت.\nکوشتنی ژنان لە سەر ئەو سەرپێچیانەی کە لە ناو کۆمەڵگادا لێی قەدەغەکراوە، بە یەکێک لە شێوازەکانی جیاوازی و ئەتک کردنی مافی مرۆڤ دژی ژن دادەنرێت، ئەم گرفتە لە تەواوی جیھاندا بوونی ھەیە بە تایبەتی لە لە ناو کۆمەڵگاکانی ڕۆژھەڵاتی ناوەڕاست زیاترە، کۆمەڵگا عەرەبییەکان و کۆمەڵگای کوردیش بێبەش نییە لەم دیاردەیە، کە دەرھاویشتەی گرفتە کۆمەڵایەتی و دەروونی و ژینگەیی و ئاینی و ئابوری و پەروەردەیی و ڕۆشنبیرییە.\nئەمڕۆ سەرەڕای هەمو پێشكەوتنێكی جیهانی لە بوارەكانی سیاسی، كۆمەڵایەتی، ئابووری و مرۆیی ژن کوشتن بوەتە باسێکی سەرەكی میدیاكان و توندوتیژی دژی ژنان پەتایەكی ماڵوێرانكەرە كە جیهان و بەتایبەت کوردستانی سەرقاڵی خۆی كردوە.\nدوای كوژرانی هەر ژنێك چالاكانی سۆشیال میدیا پڕ دەكەن لە دروشمی بەرگری لە مافەكانی ژن بەڵام دوای چەند رۆژێك بێدەنگی لێ دەکرێت و هیچ رێكخراوێك نایەنە سەر شەقام.\nپێویستە بڵێن كە توندوتیژی دژی ژنان توندوتیژیە دژی هەموو مرۆڤایەتی و بە تایبەتی نەوەكانی دواڕۆژ كە توندوتیژی لە ناخیاندا رۆژ بە رۆژ گەشە دەکات و بەرهەم دێت.\nلە گەڵ قووڵتر بوونەوە و خراپتر بوونی دۆخی کۆمەڵایەتی و گەشەی لە رادەبەدەری هەژاری لە ئێران، بەربڵاو بوونی گیرۆدە بوون بە ماددە هۆشبەرەکان و لە باروودۆخێک دا کە قەیرانی کارەساتباری کۆڕۆنا دۆخەکەی ناهەموارتر کردووە، ئاماری جنایەتە ترسێنەرە نامووسییەکانیش روو لە هەڵکشان بووە. ئەم دیاردەیە ئەگەر چی پێشینەی دوور و درێژی هەیە بەڵام لە لایەن کومەڵگای ئیسلامییەوە بەرنامەیەکی مەبەستدارە.\nلە مانگی جۆزەردانوو خەرمانیی ساڵی 1400ی هەتاوی" بە پێ ڕاپورتەکان 30 لە سەدی تیکڕای قەتڵەکان لە ئێران وکوردستان لە پەیوەند لە گەڵ قەتڵە نامووسییەکانی ژنان و کچان بووە.\nکۆمەڵگای کوردستان پێویستی بە کۆدەنگییەوە دژی ئەم دیاردە قێزەونە بوەستنەوەو نیشانی بدەن ئەم عەقڵییەتە دواکەوتوانە لەگەڵ کۆمەڵگای ئەمڕۆدا ناگونجێت.\nتاکە رێگایەک کە لە بەردەستە بۆ ڕزگارکردنی ژنان لە کۆمەڵگادا فشار خستنە سەر دەسەڵاتە بەمەبەستی گۆڕینی یاسا نایەکسانەکان کە بەربەستە لە بەردەم هەموو گۆڕانکاری و پێشچونەکانی ژنان.\n©هەموو مافێکی ئەم ماڵپەڕە پارێزراوە بۆ KomalaAbroad.Org 2022


مووچەی كارمەندانی پاككەرەوە كەم كرایەوە | دەزگاى زارى کرمانجى\nمووچەی كارمەندانی پاككەرەوە كەم كرایەوە\nئامادەكردن عەبدوڵڵا ماویلی\nبڕیاری كەمكردنەوەی موچەی كارمەندانی پاككەرەوە سەر بەكۆمپانیای باغی پڕگوڵ لە نەخۆشخانەكانی ئاشتی و لە دایكبوون و مندڵانی سۆران و نەخۆشخانەكانی ڕواندز و خەلیفان نیگەرانی زۆری بەدوایی خۆیدا هێناوە.\nلە بەدواداچوونێكی زاری كرمانجی دا لەسەر سكاڵا و داواكاری كارمەندانی پاككەرەوە پەیوەندی بە نزار قادر سەرپەرشتیاری كۆمپانیای باغی پڕگوڵ مان كرد و بۆ زاری كرمانجی گووتی:" بەگشتی 194 كارمەندمان هەنە لە دوێنێ وە ئاگادار كراینەوە لەڕێگەی بەڕێوەبەرایەتی گشتی تەندروستی هەولێر لە ڕێگەی پارێزگاری هەولێر بە تەندەری نوێ لەسەر سێسەد هەزار دینار ڕێكەوتوون.\nئەوەشی گوت:" تا مانگی پێنج، سێسەد و دوو هەزار و پێنج سەد دینار دەدرا بە كارمەندانی پاك كەرەوە، بەڵام لەدوو ڕۆژی ڕابردوودا، بڕیاری كەم كردنەوەی موچە دراوە.\nهەر لەسەر پرسی موچە جەمال عەبدوڵڵا، بەرپرسی بەشی خزمەتگوزاری لە بەڕێوەبەرایەتی گشتی تەندروستی هەولێر بە زاری كرمانجی ڕاگەیاند" بڕیاری كەمكردنەوەی موچەی كارمەندانی پاككەرەوە، لە لایەن وەزارەتی داراییەوە دەرچووە، لەمەودوا واتە موچەی كارمەندانی پاككەرەوە لە سێسەد و سی و دوو هەزار و پێنج سەد دینار دەبێت بە دوو سەد و هەشتا و پێنج هەزار، كە موچەی ئێستایان بەپێ گرێبەستی نوێ سێسەد هەزار دینارە پازدە هەزاریش بۆ دەستەبەری كۆمەڵایەتیە واتە بە ڕێژەی سەدا پێنج بۆخانەنشینیان پاشەكەوت دەكرێن، هەوڵدەدەین لەگەڵ پارێزگاری هەولێر كار بۆ گەڕانەوەی مافی كرێكاران بكەین".\nپەیمانگەی تەكنێكی رواندز دژی شێرپەنجە دەوەستێتەوە\nتیروپشكی گەشتی حەج بۆ كەس و كاری شەهیدانی سۆران ئەنجامدا


كه خووی (چاره‌نییه!) لای زۆرینه ئه‌بێته قه‌ناعه‌ت – پەڕە 27 – Knwe.org\nسەرەکی » وتار » عه‌بدوڵڵا عه‌باس » كه خووی (چاره‌نییه!) لای زۆرینه ئه‌بێته قه‌ناعه‌تپەڕە 27


تونس؛ ڕاشد غه‌نوشى خۆى بۆ په‌رله‌مان كاندید ده‌كات\n13:31 یه‌ك شه‌ممه 21 ته‌موز 2019\nحزبى نه‌هزه‌ى تونس ئاشكراى کرد، بۆیه‌كه‌مجار ڕاشد غه‌نوشى سەرۆکی حزبەکە له‌هه‌ڵبژاردنه گشتیه‌كه‌ى ئۆكتۆبه‌رى ئه‌م ساڵدا خۆى کاندید دەکات، میدیاكانیش ده‌ڵێن، غه‌نوشى چاوى بڕیوه‌ته پۆستى سه‌رۆك وه‌زیران یان سه‌رۆكى په‌رله‌مان.\nعیماد خه‌میرى وته‌بێژى حزبى نه‌هزه‌ى تونس به‌ڕۆیته‌رزى ڕاگه‌یاندووه، ڕاشد غه‌نوشى سه‌رۆكى حزبه‌كه‌یان خۆى ده‌پالێوێت بۆ هه‌ڵبژاردنى په‌رله‌مان و هاوكات سه‌رۆكایه‌تى لیستى حزبه‌كه‌یان ده‌كات.\nمیدیا ناوخۆییەکان باسیان لەوەکردووە، خۆكاندیدكردنى غه‌نوشى له‌م قۆناغه سیاسیه‌ى تونسدا به‌ره و په‌رله‌مان كه بڕیاره له‌ئۆكتۆبه‌رى ئه‌م ساڵدا به‌رێوه‌بچێت، پێشبینى ئه‌وه ده‌كرێت مه‌به‌ستى گه‌یشتنه كورسى سه‌رۆك وه‌زیران یاخود سه‌رۆكى په‌رله‌مان بێت له‌ئه‌گه‌رى بردنه‌وه‌ى حزبه‌كه‌ى دا.\nهه‌ڵبژاردنى ئه‌مجاره‌ى په‌رله‌مانى تونس كه بڕیاره مانگى ئۆكتۆبه‌ر به‌رێوه‌بچێت، سێیه‌مین هه‌ڵبژاردنى گشتیه له‌دواى له‌سه‌ركار لابردنى بن عه‌لى له‌ساڵى 2011 ه‌وه له‌و وڵاته‌دا ئه‌نجامده‌درێت.\nلە هەڵبژاردنەکەدا چه‌ند حزبێكى سه‌ره‌كى له‌وانه حزبى نه‌هزه و حزبه عه‌لمانیه‌كانى تر ده‌چنه كێىبه‌ركێیه‌كى گه‌رمه‌وه بۆ به‌ده‌ستهێنانى زۆرترین كورسیى په‌رله‌مانى ئه‌و وڵاته.\nڕاشد غه‌نوشى ته‌مه‌نى 73 ساڵه و سه‌رۆكى حزبى نه‌هزه‌ى تونسیه و بۆماوه‌ى 20 ساڵ ژیانى له‌به‌ریتانیا به‌سه‌ر بردووه، ساڵى 2011 وله‌كاتى له‌سه‌ركارلابردنى بن عه‌لى یه‌وه غه‌نوشى ڕۆڵى سه‌ره‌كى هه‌بووه له‌پرۆسه سیاسیه‌كانى تونسدا به‌ڵام خۆى بۆ هیچ پۆستێكى فه‌رمى كاندید نه‌كردووه.


ئەمڕۆ هەینى ئەنجامی لێكۆڵینەوەكان لە ڕووداوەكەی نەخۆشخانەی ڕزگاری هەولێر راگەیەندرا.\nلیژنەی لێكۆڵینەوە و بەدواداچون لە ڕووداوی 30ی تەمموزی 2020ی نەخۆشخانەی رزگاری رایگەیاند، هیچ نە‌خۆشێك كێشە‌ی نە‌بوونی ئۆكسجینی نە‌بووە، ئە‌وە‌ی ڕوویداوە بەهۆی گواستنە‌وە‌ی قە‌نینە‌ی زۆر لە لایە‌ن كارمە‌ندانی نە‌خۆشخانە‌كە بۆ ژوورە‌كان كە‌شێكی وە‌ها لە‌لایە‌ن كە‌س و كاری نە‌خۆشە‌كان دروست بووە كە ئۆكسجین نە‌ماوە و ئیجرائاتیش دەكرێت بۆ رێگرتن لە دووبارەبوونەوەی ئەو جۆرە ڕووداوانە .\nلە راگەیەندراوەكەدا ئەوەشخراوەتەڕوو، لێژنە‌كە لە ئە‌نجامی لێكۆڵینە‌وە گە‌یشتە چە‌ند كە‌م و كوڕیە‌كی كارگێری و كە‌متە‌رخە‌می دە‌وامی فە‌رمانبە‌رانی نە‌خۆشخانە‌كە و كێشە‌ی ئە‌منیە‌تی نە‌خۆشخانە‌كە و كە‌م و كوڕی لە گرێبە‌ستی دابینكردنی ئۆكسجینی شل بە‌دیكرد.\nدوای ئه‌وه‌ی له‌سه‌ر فه‌رمانی جه‌نابی سه‌رۆكی حكومه‌تی هه‌رێمی كوردستان لێژنه‌یه‌كی لێكۆڵینه‌وه‌ی تایبه‌ت به‌كێشه‌ی كه‌می ئۆكسجین له‌نه‌خۆشخانه‌ی ڕزگاری له‌لایه‌ن پارێزگاری هه‌ولێر پێكه‌ێنرا، لێژنه‌كه گه‌یشته ئه‌و ئه‌نجامانه‌ی خواره‌وه :\nیه‌كه‌م/ له رۆژی ٢٠٢٠/٧/٣٠ به هۆی دواكه‌وتنی گه‌یشتنی ئۆكسجینی شل له لایه‌ن ئه‌و كارگه‌یه‌ی گرێبه‌ستی دابین كردنی ئۆكسجینی كردوه بۆ نه‌خۆشخانه‌ی ڕزگاری بۆماوه‌یه‌ك ئۆكسجینی شل نه‌ماوه و ده‌ست به‌جێ ئه‌م بۆشاییه به ئۆكسجینی قه‌نینه پڕكراوه‌ته‌وه و هیچ نه‌خۆشێك له‌م ماوه‌یه‌دا كێشه‌ی نه‌بوونی ئۆكسجینی نه‌بووه، ئه‌وه‌ی ڕوویداوه به‌هۆی گواستنه‌وه‌ی قه‌نینه‌ی زۆر له لایه‌ن كارمه‌ندانی نه‌خۆشخانه‌كه بۆ ژووره‌كان كه‌شێكی وه‌ها له‌لایه‌ن كه‌س و كاری نه‌خۆشه‌كان دروست بووه كه ئۆكسجین نه‌ماوه و ئه‌وه‌ش وایكردوه له‌م چه‌ند كاتژمێره‌دا خه‌ڵك خۆی ئۆكسجینی بردوه و قه‌ڵه‌باڵغیه‌كی زۆر له‌ناو نه‌خۆشخانه‌كه دروست بووه . \nدووه‌م/ به‌داخه‌وه به‌شێكی ده‌زگاكانی ڕاگه‌یاندن به ئامانج و بێ ئامانج ئه‌م دۆخه‌یان قۆستۆته‌وه و به‌بێ هیچ لێكۆڵینه‌وه‌یه‌ك وایان پیشانداوه كه له‌م رۆژه‌دا ١٨ كه‌س له به‌ر بێ ئۆكسجینی مردوون، به‌ڵام به درێژایی ڕۆژی ٧/٣٠ چوار كه‌س گیانیان له ده‌ست داوه و دوای لێكۆڵینه‌وه و به دواداچوونی ووورد ده‌ركه‌وت ئه‌م نه‌خۆشانه كه گیانیان له ده‌ست داوه ئۆكسجینیان لێنه‌بڕاوه و كێشه‌ی بێ ئۆكسجینیان نه‌بووه و پێش ئه‌و ڕووداوه دۆخی ته ندروستیان به ھۆی توندی نه خۆشیه‌كه‌یان ناجێگیربووه .\nسێیه‌م/ سه‌باره‌ت به چاكنه‌كردنه‌وه‌ی كارگه‌ی ئۆكسجینی نه‌خۆشخانه‌ی ڕزگاری، به‌هۆی ئه‌وه‌ی سیسته‌می دابه‌شكردنی ئۆكسجین گۆڕدرابوو نه‌خۆشخانه‌كه پێویستی پێ نه‌بووه، به‌ڵام دوای ئه‌وه‌ی ژماره‌ی نه‌خۆشه‌كانی كۆرۆنا له ماوه‌یه‌كی كورت زۆر زیادیكردوه و پێویستی له سه‌ر ئۆكسجین زیاتر بووه، به‌ڕێوه‌به‌رایه‌تی گشتی ته‌ندروستی هه‌ولێر له‌رێكه‌وتی ٢٠٢٠/٧/٤ گرێبه‌ستی له گه‌ڵ كۆمپانیا كردوه بۆ چاككردنه‌وه‌ی كارگه‌كه و بڕیاره له‌ڕۆژی ٢٠٢٠/٨/١٠ ته‌واو ببێت و كارگه‌كه ده‌ست به‌كاركردن بكاته‌وه . \nچواره‌م/ لێژنه‌كه له ئه‌نجامی لێكۆڵینه‌وه گه‌یشته چه‌ند كه‌م و كوریه‌كی كارگێری و كه‌مته‌رخه‌می ده‌وامی فه‌رمانبه‌رانی نه‌خۆشخانه‌كه و كێشه‌ی ئه‌منیه‌تی نه‌خۆشخانه‌كه و كه‌م و كوری له گرێبه‌ستی دابینكردنی ئۆكسجینی شل به‌دیكرد، له كۆبوونه‌وه‌یه‌كدا به سه‌رپه‌رشتی جه‌نابی سه‌رۆكی حكومه‌ت بڕیاردرا ئیجرائاتی پێوست بكرێت بۆ ڕێگرتن له دوباره‌بوونه‌وه‌ی ئه‌و جۆره ڕوداوانه و رێكاری به‌په‌له‌ش بۆ چاره‌سه‌ری كێشه‌كان بگیرێته‌به‌ر .\nپێنجه‌م/ له كاتێكدا نه‌خۆشخانه‌ی ڕزگاری زۆر له‌قه‌باره‌ی خۆی زیاتر نه‌خۆشی لێ بووه، ئه‌مه‌ش هۆكارێكی تری سه‌ره‌كی دروست بوونی ئه‌و دۆخه بووه و نه‌توانراوه وه‌ك پێویست كۆنترۆڵی ڕه‌وشه‌كه بكرێت، هه‌ر له‌سه‌ر ئه‌و بنه‌مایه‌ش بڕیاردرا نه‌خۆشخانه‌ی ڕۆژئاوا ته‌رخان بكرێت بۆ نه‌خۆشه‌كانی كۆرۆنا وه‌ك به‌شێك له چاره‌سه‌ری ئه‌و لۆده زۆره‌ی له سه‌ر نه‌خۆشخانه‌ی ڕزگاری دروست بووه .


ئەنجومەنی سێنفیی فەرهەنگییانی دامەزراو و خانەنشینکراوەکانی کرماشان، لەمەڕ واکسەنی بڕواپێکراو و جێبەجێکردنی لە سەرتاسەری ئێران، بەیاننامەیەکی بڵاو کردەوە.\nلەو بەیاننامەیەدا، هاتووە: بەپێی ئەسڵەکانی ٣، ٢٩ و ٤٣ی یاسای بنەڕەتی کۆماری ئیسلامیی ئێران، بێهداشتی گشتی و گشتگیر مافی هەموو ئێرانییەکانە، بەڵام هەروەک کە لە ماوەی ئەم ساڵەدا، شایەتی بووین ڤایرۆسی کۆرۆنا لەگەڵ کەمتەرخەمیی بە ئەنقەست و ئاسانگیری لەلایەن بەرپرسانەوە لە پلە جیاجیاکاندا، بووەتە هۆی لەنێوچوون و خەسارەتی ماڵی بێ‌ژمار، بە تایبەتی بۆ چین و توێژە دەسکورت و زەحمەتکێشەکان.\nلەو نێوانەدا کادرەکانی نەخۆشخانەکان لە بەشە جیاجیاکان، زۆرترین هەوڵ و لەخۆبردووییان لە خۆیان نیشان داوە کە بووە هۆی گیان لەدەستدانی ژمارەیەک لەوان، ئێستا کە بە لێکۆڵینەوەی زاناکان هیوایەک پەیدابووه و واکسەنە بڕواپێکراوەکان لەلایەن ڕێکخراوی بێهداشتی جیهانی دروست کراوە و زیاتر لە ٤٠ وڵاتی جیهان، وەشاندنی ئەو واکسەنەیان دەست پێکردووە، لەو پەڕی بێباوەڕی بەرپرسانی دەوڵەتی وەکوو هەمیشە بە لێدوانە دژ و ناکۆکەکانیان و دوور لە هیچ یاساییەکی زانستی و سەرەڕای داواکاری گشتیی بۆ وەشاندنی واکسەنی ستانداری بێهداشتی جیهانی لە وڵاتەکەمانیان دەست پێ نەکردووە وئەم پرسەش هەتا ئێستا بە شاراوەیی ماوەتەوە.\nلە بەشێکی دیکەی ئەو بەیاننامەدا، هاتووە: ئایا هەڵویستێکی بە تەواوەتی سیاسیی نییە لە بەرانبەر پرسە زانستی و بێهداشتییەکان، بێجگەلە دژایەتی لەگەڵ سڵامەتی خەڵک و زۆربوونی گیان لەدەستدانی هاووڵاتییان و یاری کردن بە گیانی خەڵکانی دیکە، دەتوانن ناوێکی دیکەی لە سەر دانێین.؟\nبەو پێیە و بەپێی ئەرکی شەرعی، مرۆیی و نەتەوەییمان، ئێمە وەک ئەندامانی ئەنجومەنی سێنفیی فەرهەنگییانی دامەرزاو و خانەنشینکراوەکانی پارێزگای کرماشان، خوازیاری واکسیناسیۆنی تەواوی چین و توێژەکانی کومەڵگا، بە واکسێنی پەسەندکراوی ڕێکخراوی بێهداشتی جیهانی، بە تەواوەتی بەخۆڕایی بۆ هەموو حەشیمەتی ئێرانین و هیچ جۆرە دواکەوتن و پاساوێک لەو ڕاستایە بە دروستی نازانین.\nئەنجومەنی سێنفیی فەرهەنگییانی دامەزراو و خانەنشینکراوەکانی کرماشان


نامە ئەویندارییەکانی نێوان جەیمس جۆیس و نورا بارنیکڵ، نامەی یەکەم » DidiMn\nنامە ئەویندارییەکانی نێوان جەیمس جۆیس و نورا بارنیکڵ، نامەی یەکەم\nلە فارسییەوە: مەریوان هەڵەبجەیی\nبۆ نورا بارنیکڵ\n١٥ـی جەنیوەری ١٩٠٤\nدبلن – شەقامی شلبۆرن، ژمارە ٦٠\nدەڵێیت کوێربووم. ماوەیەکی دوورودرێژ چاوم بە دوای موویەکی شەرابی ڕەنگەوە بوو، دواجار دڵنیا بووم کە مووی تۆ نەبوو. زۆر ماندوو بووم و ڕۆیشتمەوە بۆ ماڵەوە. حەز دەکەم بەڵێنێک دابنێم، بەڵام ڕەنگە لەگەڵ تۆدا نەیەتەوە. هیوادارم هێندە لوتفت هەبێت بەرامبەر بە من کە بەڵێنێک دابنێین – گەر منت لە بیر نەکردبێت.\nجەیمس. ئەی. جۆیس\nلە نورا بارنیکڵەوە\n٢٣ـی جەنیوەری ١٩٠٤\nشەقامی لینستەر، ژمارەی دەرگە: ٢\nدێڕێک دەنووسم تا بزانیت ڕەنگە ئێوارەی ئەمڕۆ نەتوانم بتبینم، لەبەر ئەوەی زۆر سەرقاڵین. بەڵام گەر بۆ تۆ گونجاوە، شەوی یەکشەممە کاتژمێر هەشتونیو هەر لەوێدا بە ئەوینەوە.\nلە لایەن ئێن. بارناکل\nببوورە کە بە پەلە نووسیم\nنورا بارنیکڵ (٢١\_٣\_١٨٨٤- ١٠\_٤\_١٩٥١)، کە بەڵێن بوو دواتر ببێتە هاوسەری جەیمس جۆیس، کچی تۆماس بارنیکڵی نانەوا و ئانی بارنیکڵ بوو، هەردووکیان خەڵکی شاری گارڤڵ بوون. بە هۆی مشتومڕی خێزانییەوە، نورا یەک دوو مانگێک پێش ئەم بەروارە گارڤی بەجێ هێشت و ڕۆیشت بۆ دبلن تا وەک خزمەتکار لە هۆتێلی فین کار بکات. جۆیس پێش بەرواری ئەم نامەیە دیدارێکی کورتی لەگەڵ ئەودا هەبوو، بەڵێنی دانا تا ١٥ـی مانگی کانوونی یەکەم ئەو ببینێت. نورا نەیتوانی لە کاتی دیاریکراودا بێتە شوێنی بەڵێنەکە و ئامادە بێت. یەکەمین پیاسەکردنی ئەو دوانە پێکەوە ئێوارەی ڕۆژی دواتر ڕوویدا، کە دواتر بە یادی ئەو بەروارە و ئەو ڕۆژەوە جۆیس سەرجەم ڕووداوەکانی ڕۆمانی یۆلیسیس لەو سات و بەروارەوە دەست پێ دەکات.\nJames Joice, JJLetters, Mariwan Halabjayi, Noura Barnakle,


كه‌ناڵی( ڕووداو) وه‌ك ڕووداو – Denegkan\nbyعه‌زیز ڕه‌ئووف\tJune 12, 2013\tگشتی\nله دۆخێكی تردا ده‌ژین، دۆخێك هیچ په‌یوه‌ندی به ساده‌یی و به‌رائه‌ت و گیانبازی و نیشتیمانپه‌روه‌رییه‌وه نیه. دۆخێك له ڕابردووی پڕ سه‌روه‌ری خۆمان ناچێت، له دنیایه‌كی تردا ده‌ژین كه شاشه ده‌توانێت سه‌رمایه‌دار بكاته نیشتیمانپه‌روه‌ر. له دۆخێكدا ژیان ئه‌زمون ده‌كه‌ین كه ته‌نها ئه‌وانه ده‌توانن نیشتیمانپه‌روه‌ر بن كه سه‌رمایه‌یان هه‌یه. ته‌نها ئه‌وانه ده‌توانن له‌به‌ر دڵان بن كه له‌به‌ر چاوانن. چۆن ده‌توانین له‌به‌رچاوان بین؟ ده‌بێت سه‌رمایه‌یه‌كی زه‌به‌لاحمان له‌به‌رده‌ست بێت و كۆمپانیایه‌كی ڕاگه‌یاندن دامه‌زرێنین و له ڕێی شاشه‌ی ته‌له‌فزیۆنه‌كانه‌وه بچینه به‌ر چاوان و ببین به پاڵه‌وانی شاشه و ئه‌وانی تر بیربه‌رینه‌وه. هونه‌ری هاتنه‌ماڵه‌كان و بیربرده‌نه‌وه‌ی ئه‌وانی تر مۆدێلێكی ئێستای كۆمه‌ڵگه‌ی كوردییه، ئه‌وه‌ی سه‌رمایه‌ی هه‌یه دێته ماڵه‌كانمانه‌وه و ئه‌وانی ترمان بیر ده‌به‌نه‌وه. هونه‌ری خۆنمایشكردن و شه‌رمنه‌كردن له ده‌ركه‌وتن خه‌سڵه‌تی به‌شێك له سیاسیه سه‌رمایه‌داره‌كانه، كه به تونێڵی سیاسه‌تدا تێپه‌ڕیون و بوون به سه‌رمایه‌دار.\nله دۆخێكی تردا ده‌ژین كه هیچ په‌یوه‌ندی به پرۆفیشناڵییه‌وه نیه. ئه‌وانه پرۆفیشناڵن كه ده‌توانن زۆرترین پاره بده‌ن و باشترین و دیارترین میدیاكار بهێننه سه‌ر شاشه. هه‌موو ئه‌مانه به پاره‌یه‌كی زه‌به‌ڵاح ده‌كرێت. جا ئه‌و سه‌رمایه‌یه چۆن په‌یدا كراوه و له‌كوێوه وه‌ده‌ست هێنراوه ئه‌وه‌یان قسه‌ی له‌سه‌ر مه‌كه و مه‌یكه‌ره هه‌واڵ. توخنی ئه‌م جۆره هه‌واڵه مه‌كه‌وه. هیچ په‌یوه‌ندی به پرۆفیشناڵییه‌وه نیه، یه‌ك تۆز ته‌نازولی ده‌وێت له بیركردنه‌وه‌كانت، یه‌ك تۆز بێده‌گی ده‌وێت له هێڵه‌سوره‌كان كه له بنه‌ماڵه‌و سه‌رمایه و كۆمپانیا زه‌به‌ڵاحه‌كانیان پێك هاتوون. ئیتر ده‌توانی قسه له‌سه‌ر هه‌موو شت بكه‌ی. تۆ پرۆفیشناڵی و كه‌س گومانی له كارامه‌یی تۆ نییه.\nده‌توانین پێش ڕووداو بكه‌وین به‌ڵام له‌سه‌ر ڕووداو نه‌وه‌ستین. كێ له پشتی ڕووداوه‌كانه‌وه‌یه مه‌پرسه، گرنگ ڕووداو بگوازینه‌وه نێو ماڵه‌كانمان. كێ هۆكاری ڕووداوه كێشه نیه گرنگ ئه‌وه‌یه ڕووداو بگۆڕین به هه‌واڵ. مه‌پرسه سه‌رمایه‌ی كۆمه‌ڵگه چی لێ دێت، مه‌پرسه دزه گه‌وره‌كان كێن، له بازرگانه‌كانی نه‌وتیش خۆت تێمه‌گه‌یه‌نه، ڕووداوه بچوكه‌كانی نێو كۆمه‌ڵگه بگوازه‌وه سه‌ر شاشه و بینێره نێو ماڵه‌كان تا دزه گه‌وره‌كانمان بیر بچێته‌وه. خه‌ڵك سه‌رقاڵ بكه به شته لاوه‌كیه‌كانه‌وه تا نه‌پرسن كێن له پشتی سه‌رمایه گه‌وره‌كانه‌وه، كێن ئه‌وانه‌ی نیشتیمان هه‌ڕاج ده‌كه‌ن.\nكه‌ناڵێكی تر واته پاڵه‌وانێكی تر. شاشه‌ی كوردی ده‌ستی هه‌یه له دروستكردنی پاڵه‌وانی مقه‌با. پاڵه‌وانی گرگن. كێ سه‌رمایه‌ی هه‌یه ئه‌و ده‌توانێت ببێت به پاڵه‌وان. كێ شاشه‌ی هه‌یه سه‌ری ڕمه‌كه به‌ده‌ستی ئه‌وه. شاشه‌ی كوردی زۆر به ئاسانی ده‌توانێت پاڵه‌وانێكت بۆ دروست بكات و پاڵه‌وانی ڕاسته‌قینه‌شت بۆ ڕسوا بكات. شاشه ده‌توانێت زۆر شت بكات، بۆ نمونه ده‌توانێت دزه‌كان جوان بكات، توانای هه‌یه بازرگانانی نه‌وت ڕۆح شیرین بكات، به‌رپرسێك هه‌ر یه‌ك دوو پرۆژه‌ی كرده‌وه، ئیتر ڕابردویمان بیر ده‌چێته‌وه، كامێرا ده‌توانێت به‌جۆرێك وێنه بگرێت جه‌ماوه‌رێكی كه‌م له ئاهه‌نگێكدا زۆر بكات. شاشه شتی گه‌وره‌ی پێ ده‌كرێت، بۆ نمونه ده‌توانێت به‌شه‌ڕمان بدات، ده‌توانێت تاوانبارمان بۆ بكات به بێتاوان و بازرگانی نه‌وتمان بۆ بكات به فریادره‌س و پاڵه‌وانی كارتۆنیش دروست ده‌كات و ڕابردووی به‌رپرسه‌كانیشمان بیر ده‌باته‌وه.\nله سایكۆلۆژیای كۆمه‌ڵگه‌ی كوردی تێگه‌یشتوویت، ده‌زانی زوو زوو ڕووداوه گه‌وره‌كانیان بیر ده‌چێته‌وه. حاڵی بوویت له‌وه‌ی زۆر به‌رپرس هه‌بووه ڕووداوی زۆر گه‌وره‌ی له‌ده‌ست قه‌وماوه و ئێستاش له هه‌موومان ڕووسوورتر خۆی نمایش ده‌كات، باس له مافی گشتی و نیشتیمانپه‌روه‌ری و گیانبازی ڕابردووش ده‌كات. تۆ بایی ئه‌وه‌نده عه‌قڵت هه‌یه كه ده‌زانی بینه‌ری شاشه‌كان كێن، ده‌زانی كه زۆر به‌ئاسانی ده‌توانی وه‌ك فریادره‌س خۆت پیشانی بینه‌ران بده‌ی، چا چیت كردووه له ڕابردوودا و له ئێستاشدا چۆن سه‌رمایه كه‌ڵه‌كه‌ده‌كه‌ی، بینه‌ر زۆر لێبورده‌یه لێت ده‌بوورن.\nده‌توانیت پێش ڕووداوه بچوكه‌كان بكه‌ویت. ده‌توانیت بۆ یه‌كه‌م جار وێنه‌ی ڕووداوه‌كان پێش ڕودانی په‌خش بكه‌یت، به‌ڵام ناتوانی دوای ڕووداوه گه‌وره‌كان بكه‌ویت.\nPrevious رۆمانی سۆناتای خاچی تۆڵستۆی کرایە کوردی\nNext کاتێ ساده‌یی و له‌خۆبردوویی مرۆڤ به‌رزده‌که‌نه‌وه


15:32 - 24 پووشپەڕ 2719\nئاژانسی کوردپا: هێزە ئیتلاعاتییەکان دوو هاووڵاتیی کوردیان لە شاری سنە بە تۆمەتی \_"لەبەرکردنی جلوبەرگی کوردی\_" لە ڕۆژی ٢٢ی پووشپەڕدا، دەسبەسەر کرد.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی شەممە، ٢٢ی پووشپەڕ، دوو هاووڵاتیی کورد بە ناوەکانی \_"هێمن محەممەدیان\_" و \_"پووریا ناسری\_"، خەڵکی شاری سنە، لە لایەن هێزە ئیتلاعاتییەکانەوە دەسبەسەر کران.\nهێزە ئیتلاعاتییەکان ئەم دوو هاووڵاتییە کوردەیان بە تۆمەتی \_"لەبەرکردنی جلوبەرگی کوردی\_" لە ڕۆژی ٢٢ی پووشپەڕ، سیهەمین ساڵوەگەڕی تێرۆری دوکتور قاسملوو، ڕێبەری کاریزمای نەتەوەیی کورد، دەسبەسەر کردووە.\nبە وتەی سەرچاوەیەکی ئاگادار، هێزە ئیتلاعاتییەکان لە ئاستی شاری سنە، ڕۆژی ٢٢ی پووشپەڕ، هەوڵی دەسبەسەرکردنی لاوانیان داوە کە جلوبەرگی کوردییان لە شوێنە گشتییەکاندا لەبەرکردووە.\nهەتا کاتی بڵاوکردنەوەی ئەم هەواڵە، هیچ زانیارییەک لە شوێنی ڕاگرتنی ئەو دوو لاوە کوردە، لەبەر دەستدا نییە.


ڕێکخراوى تەندروستى جیهانى ڕایدەگەیەنێت، بۆ پاراستنى خەڵکى لەڤایرۆسى کۆرۆنا بەردەوام دەبن لەهاریکارى و پلانیشیان بۆ خۆپارێزى هەیە لە یاد و بۆنەکانى حەج و یادى عاشورا و جامى عەرەب لەقەتەر و بۆنەکانى نەورۆز لەچەندین وڵات.\nئەحمەد مەنزەرى بەڕێوەبەرى نوسینگەى خۆرهەڵاتى ناوەڕاستى ڕێکخراوى تەندروستى جیهانى (22ى ئازارى 2021) لەڕاگەیەنراوێکدا کە وێنەیەکى دەست "ناس کورد" گەیشتووە ڕایگەیاند، گردبونەوەکانى خەڵک دەبێتە هۆى زیادبوونى ژمارەى توشبوان و بەوەش دەرفەتى دەرکەوتنى مەترسییەکان بۆ سەر تەندروستى گشتى.\nئاماژەى بۆ ئەوەش کرد، تەنانەت لەگەڵ دەستپێکردنى کوتینى ڤاکسینەکانیشدا ڕێکخراوەکەیان جەختى لەسەر ئەوە کردووەتەوە کە هێشتا پەتاکە وەکو قەیرانێکى تەندروستى ماوەتەوە و بۆیە هۆشدارى لەکۆبونەوەى خەڵکى داوە.\nلەبەشێکى ترى ڕاگەیەنراوەکەدا باس لەوە کراوە بەبۆنەى هاتنى نەورۆزەوە لەوڵاتەکانى ئێران و ئەفغانستان و عێراق و پاکستان و سوریا چەندین بۆنە و ئاهەنگ و فێستیڤاڵ بەڕێوە دەچن و هەروەها پێشبینى گردبوونەوەى ملیۆنەها خەڵکى لەسەرتاسەرى جیهانەوە دەکرێت بەتایبەت لەوڵاتانى سعودیە و پێشانگاى دوبەى و جامى عەرەب لەقەتەر و سەربارى گردبونەوە بۆ یادەکانى عاشورا لەنەجەف و کەربەلاى عێراق.\nجەخت لەسەر ئەوەش کراوەتەوە، وەکو ڕێکخراوەکەیان بەردەوام دەبن لەگەیاندنى هاریکارى و هەروەها هەڵسەنگاندنى مەترسییە تەندروستیەکان سەربارى داڕشتنى پلانێک بۆ پاراستنى سەرجەم دانیشتوان و بەشداربووانى ئەو بۆنانە بۆ ئەوەى کەمترین زیانى لێبکەوێتەوە و بەرەنگارى تەشەنەسەندنى پەتاکەش ببنەوە.


وه‌زاره‌تی په‌روه‌رده‌ی حكومه‌تی هه‌رێمی كوردستان، بڕیاریدا وه‌رگرتنی خوێندكاران له قوتابخانه بنه‌ڕه‌تی و ئاماده‌ییه‌كان بۆ ساڵی خوێندنی 2021-2022 له‌سه‌ر بنه‌مای شوێنی جوگرافی بێت.\nبەپێی نووسراوێكی وەزارەتەكە، كه واژووی ئالان حه‌مه‌سه‌عید وه‌زیری په‌روه‌رده‌ی له‌سه‌ره، “وه‌رگرتنی خوێندكاران له سه‌رجه‌م قوتابخانه بنه‌ڕه‌تی و ئاماده‌ییه‌كان بۆ ساڵی خوێندنی 2021-2022 ته‌نها له‌سه‌ر بنه‌مای شوێنی جوگرافی ده‌بێت”.\nڕوونیشیكردووەتەوە، به‌هیچ شێوه‌یه‌ك پێوه‌ره‌كانی (نمره، تیروپشك و چاوپێكه‌وتن.. هتد) نابنه بنه‌مای وه‌رگرتن، كاتێك به‌پێی ڕیزبه‌ندیی خۆتۆماركردن توانای وه‌رگرتنی قوتابخانه‌یه‌ك ته‌واو ده‌بێت، خوێندكارانی زیاد، له نزیكترین قوتابخانه‌ی دیكه مافی خۆتۆماركردنیان ده‌بێت.\nئەوەش لەكاتێكدایە، بڕیارە 14ی ئه‌یلول خوێندنی ساڵی نوێ ده‌ستپێبكات.\nئەو تۆمەتبارەی لە تەمموزی ڕابردوو هێرشی كردەسەر خێزانێكی كورد لە كۆنیا و كوژرانی حەوت ئەندامی خێزانەكەی لێكەوتەوە، داوای…\nعه‌لی حه‌مه‌ساڵح: پاره‌ی پێویست له‌به‌رده‌سته و پێویسته 25ی مانگ دابه‌شكردنی مووچه ده‌ستپێبكاته‌وه\nسەرۆكی لیژنەی وزە و سەرچاوەسروشتییەكان لە پەرلەمانی كوردستان ڕایدەگەیەنێت، دوای به‌دواداچون بۆ داهاتی نه‌وت و ناوخۆ، پاره‌ی پێویست…


سیستمی پشک پشکینه ده‌بێت له عێراق کۆبکرێته‌وه - Mehr News Agency\n13 March 2018 - 20:54\nNews Code 17496\nسیستمی پشک پشکینه ده‌بێت له عێراق کۆبکرێته‌وه\nجێگری سه‌رۆک کۆماری عێراق جه‌ختی کرد که ده‌بێت پشک پشکینه له سیستمی سیاسی عێراق کۆبکرێته‌وه خه‌ڵکی عێراق یه‌کگرتوو و یه‌کپارچه بن.\nبه ڕاپۆرتی ئاژانسی مێهر له سومرییه نیوز، نوری مالکی، جێگری سه‌رۆک کۆماری عێراق له میانه‌ی دیدار له‌گه‌ڵ ڕێبه‌ر و شێخی هۆزه‌کان عێراق وتی: سه‌رکه‌وتنه‌کانی ئه‌م دواییه په‌یامی زۆر ڕوونی بۆ تیرۆریسته‌کان بوو، ئه‌وه‌ش ئه‌مه‌ی که خه‌ڵکی عێراق یه‌کگرتوو و یه‌کپارچه‌ن.\nئه‌و له له درێژه‌دا زیادی کرد: من له هه‌موو ئه‌و که‌سانه‌ی داوای باشه و چاکه بۆ عێراق ده‌که‌ن، داواکارم که ده‌نگ به هاوه‌پیمانی دروست کردنی ده‌وڵه‌تی زۆرینه بده‌ن چون سیستمی پشک پشکینه له‌م وڵاته شکستی هێناوه و سه‌رکه‌وتوو نه‌بووه.\nمالکی جه‌ختی کرد: ئێمه له گرنگی قه‌یرانه‌کانی ده‌ورووبه‌رمان ئاگادارین و ئه‌م بابه‌ته پێویستی به باڵاترین هاوکاری نێوان خه‌ڵکی عێراق هه‌یه و ده‌بێت له هه‌رجۆره تۆڵه‌سه‌ندنه‌وه‌یه‌ک خۆمان به دوور بگرین، سیستمی پشک پشکینه‌ی عێراق سه‌رکه‌وتوو نه‌بووه و ئێمه ده‌بێت به‌ره‌و سیستمی هه‌موو وڵاتانی دیموکڕات له جیاندا بڕۆین که ئه‌وه‌ش سیستمی ده‌سه‌ڵاتداری زۆرینه‌ی سیاسییه که هه‌موو که‌س به‌شداری ده‌کات.


marts | 2015 | Pukdk یه‌کێتیی نیشتمانیی کوردستان\nسووده‌كانی چا بۆ ته‌ندروستی\nشه‌ش جۆری چا هه‌ن كه سوودی زۆریان بۆ ته‌ندروستی تاكه‌كان هه‌یه، ئه‌وانیش:\n1- چای سه‌وز: چای سه‌وز به به‌راورد به چای ره‌ش، به‌تامتره. هه‌ر كوپێك له چای سه‌وز 25 میلیگرام كافایین له‌خۆده‌گرێت.\nهه‌روه‌ها چای سه‌وز ده‌وڵه‌مه‌نده به دژه ئۆكسیدنوون كه رێگرێكی به‌هێزه له به‌رامبه‌ر جۆره‌كانی نه‌خۆشی، وه‌ك نه‌خۆشییه‌كانی دڵ و شێرپه‌نجه، ئه‌مه‌ش به‌پێی لێكۆڵینه‌وه‌یه‌ك كه له‌لایه‌ن شاره‌زاو پسپۆڕی ئه‌مریكی (كارین كۆلینس)ـه‌وه ئه‌نجامدراوه.\nئه‌م توێژینه‌وه‌یه ده‌ریخستووه كه ئه‌و كه‌سانه‌ی رۆژانه كوپێك له چای سه‌وز ده‌خۆنه‌وه، مه‌ترسی توشبوونیان به نه‌خۆشییه‌كانی دڵ به رێژه‌ی 10% كه‌مده‌بێته‌وه. Læs resten →\nكۆسره‌ت ره‌سوڵ له ساڵیادی شه‌هید عه‌بدولڕه‌زاق: درێژه پێده‌ری رێبازی شه‌هیدان ده‌بین\nكۆسره‌ت ره‌سوڵ له ساڵیادی شه‌هید عه‌بدولڕه‌زاق : درێژه پێده‌ری رێبازی شه‌هیدان ده‌بی\nكۆسره‌ت ره‌سوڵ عه‌لی سه‌رده‌می شاخ\nله وته‌یه‌كدا كه بۆ ساڵیادی شه‌هیدكردنی عه‌بدولڕه‌زاق ناسراو به (فستق فرۆش)دا نوسیوویه‌تی كۆسره‌ت ره‌سوڵ عه‌لی رایده‌گه‌یه‌نێت: ئه‌وێ رۆژێ له‌پێناو پاراستنى كه‌ركوك و رزگاركردنیدا خوێنى خۆت كرده قوربانى و ئێمه‌ت جێهێشت، ده‌مه‌وێت پێت بڵێم ئه‌مڕۆش دوژمنانمان چاویان له كه‌ركوكه‌و ده‌یانه‌وێت داگیری بكه‌نه‌وه. Læs resten →\nمحەمەدی حاجی مەحمود:یەكێتی ناو یەكێتی بۆ هەموان گرنگە\nێوارەی ئەمڕۆ205/3/28 مەلا بەختیار، لێپرسراوی دەستەی كارگێڕی، بەئامادەبوونی رەفعەت عەبدوڵڵا، ئەندامی مەكتەبی سیاسی و هەڵۆ پێنجوێنی، ئەندامی سەركردایەتی و مامۆستا ئیكرام، لێپرسراوی پەیوەندییەكانی كوردستانی، پێشوازی لەمحەمەد حاجی مەحمود، سكرتێری حزبی سۆسیالیست دیموكراتی كوردستان‌و وەفدێكی یاوەری كرد، كە پێكهاتبوون لە عەبدوڵڵا حاجی مەحمود، بەرپرسی مەكتەبی سیاسی‌و مامۆستا رزگار غەفور، ئەندامی مەكتەبی سیاسی حزبی سۆسیالیست دیموكراتی كوردستان.\nلەكۆبوونەوەیەكی دۆستانەشدا، گفتوگۆ سەبارەت بەشەڕگەكانی هێزی پێشمەرگە دژی داعش، بارودۆخی كوردستان، هەلومەرجی ئێستای عیراق‌و ناوچەكە كراو ئەو هەلومەرجەش تاووتوێكرا، كە بەهۆی گرژی و ئاڵۆزییەكانی ئەم دواییە لەناوچەكە هاتوونەتە ئاراوە‌و كۆبوونەوەش پێویستی یەكڕیزی‌و یەكدەنگی زیاتری كوردی بەپێوستییەكی گرنگ، بەرامبەر ئەگەرو رووداوەكانی ئاییندە لەقەڵەمدا. Læs resten →\nبه‌وێنه .. هێزه‌كانی پێشمه‌رگه و گه‌ریلا له‌باشوری كه‌ركوك\nهێزه‌كانی پێشمه‌رگه و دژه تیرۆرو گه‌ریلا له‌ماوه‌ی 15 رۆژی رابردوودا له دوو ئۆپراسیۆنی جیادا له باشوری شاری كه‌ركوك و باشوری قه‌زای داقوق زیاتر له 30 گوند و سێ كۆمه‌ڵگه و دوو رێگه‌ی ستراتیژیان له تیرۆرستانی داعش پاككردوه‌ته‌وه‌و له‌پێشڕه‌وییه‌كانیان به‌رده‌وامن. Læs resten →\nدانیمارك/ رێکخستنەکانی ئۆدەنسەی کۆمیتەی رێکخستنی دانیمارك لە ژێر دروشمی پاراستنی یەكریزی یەکێتیی نیشتمانیی کوردستان ئامانجی سەرەکیمانە کۆدەبنەوە\nبه مه‌به‌ستی به‌دواداچوونی کار و چالاکیه‌کان وتاوتوێکردنی بارودۆخی ئێستای کوردستان و رێکخستنەکانی ئۆدەنسە لە شاری ئۆدەنسە لە دوورگەی فیونی ولاتی دانیمارك لە ژێر درووشمی پاراستنی یەكریزی یەکێتیی نیشتمانی کوردستان ئامانجی سەرەکیمانە کۆبوونەوە. Læs resten →\nدانیمارك/ له شاری ئالبۆرگی دوورگه‌ی یولاند یادی ٢٧ ساله‌ی کیمیابارانی هه‌له‌بجه به‌رز و پیرۆز راگێرا\nUdgivet den 19. marts 2015 af admin\nبه ئامده‌بوونی نوێنه‌رانی حزب و هێزه کوردستانیه‌کان و کەرتی رێکخستنی ئۆلبۆرگی کۆمیتەی رێکخستنی دانیمارك، مالی کوردی ئۆلبۆرگ یادی ٢٧ەشەمین سالیادی قوربانیانی کیمابارانی هەلبجەیان بەرزو پیرۆز راگرت بە سازدانی چالاکیەک لە ناوەراستی شاری ئۆلبۆرگی هەرێمی نۆرد یولاند لە دانیمارك لە بەردەم مالی کۆمەلەکان کە تیایدا وێنەکانی قوربانیانی کیمابارانی هەلبجە هەلواسرابوو ، هەروا بلاوکردنەوەی پلاکات و نامیلکەیەك لەسەر کارەساتەکە کە بە زمانی دانیمارکی نووسرابوو وە تیایدا کورتە باسێك لە سەر کارەساتی هەلەبجەو قوربانیانی کارەساتەکە ئاماژەی پێکرابوو ، هەروا تیایدا باس لە درندایەتی رێژیمی گۆربەگری بەعسی سەدامی وئەو کارە درندانەش کە دەرحەق بە کۆمەلانی خەلکی کوردستانی ئەنجام دابوو. Læs resten →\nئا كري نه وروز له شاري ئاغوس


چوار ئەندامى سەرکردایەتى یەکێتى دورخرانەوە – لڤین پرێس\nسەرچاوەیەکی باڵای یەكێتی رایگەیاند، لاهوور شێخ جەنگی، هاوسەرۆکی یەكێتیی نیشتمانیی کوردستان و چوار ئەندامی سەرکردایەتی لە حیزبەکە دوورخراونەتەوە.\nئەمڕۆ سێ شەممە ٢ی تشرینی دووەم سەرچاوەیەکی باڵای یەکێتی بە میدیاکانی نزیک لە دەباشانی راگەیاندوە” جگە لە لاهوور شێخ جەنگی، هەر یەک لە ئاراس شێخ جەنگی، ئاڵا تاڵەبانی، ژینۆ محەممەد و شادومان مەلا حەسەن لە سەرکردایەتیی یەکێتی دوورخراونەتەوە”.\nهەر ئەمڕۆ لاهوور شێخ جەنگی لە پەڕەی فەیسبووکی خۆی پەیامێکی بڵاوکردەوە و رایگەیاند، “ئەنجوومەنی سەرکردایەتیی یەکێتیی نیشتمانیی کوردستان وەک باڵاترین ئۆرگانی نێوان دوو کۆنگرە بە ئەرکی پەیڕەوی خۆی هەستێت و بە زووترین کات کۆببێتەوە، بە مەبەستی دۆزینەوەی رێگەچارەیەک بۆ دەربازبوون لەم دۆخە و چارەسەرکردنی تەواوی کێشەکان”.\nرۆژی 8ی تەممووز ناکۆکیی نێوان هاوسەرۆکانی یەكێتیی نیشتیمانیی کوردستان گەیشتنە لووتکە، کاتێک بافڵ تاڵەبانی، هاوسەرۆکی یەکێتی بڕیاری گۆڕینی بەرپرسانی دەزگای دژەتیرۆر و زانیاریی دا. دواتر لە رۆژی 15ی تەممووز لە کۆبوونەوەی مەکتەبی سیاسیی یەکێتی دەسەڵاتەکانی هاوسەرۆک لە لاهوور شێخ جەنگی وەرگیرانەوە.\nلڤین وردەکاری گۆڕانکاریە حزبی و حکومییەکانی یەکێتی بڵاو دەکاتەوە


بەکارھێنەر:ئاسۆ/Destpêk2 - ویکیپیدیا، ئینسایکڵۆپیدیای ئازاد\n٢٦٬٩٧٥ وتار بە زمانی کوردی (ناوەندی)\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت لە ٢٠٠٩ەوە لە ویکیپیدیای کورمانجی بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٦٬٩٧٥ وتار و ١٢٦ بەشداربووی چالاکی ھەیە.\nکۆمەڵگای تێکۆشەرانی ویکیپیا\nوەرگیراو لە «https://ckb.wikipedia.org/w/index.php?title=بەکارھێنەر:ئاسۆ/Destpêk2&oldid=514982»\nئەم پەڕەیە دواجار لە ١٨:٠١ی ٢٤ی نیسانی ٢٠١٧ نوێ کراوەتەوە.


نوێترین لێدوانی پارتی لەسەر پێکهێنانی حکومەت\nفازڵ میرانی: ده‌بێ به زووترین كات سه‌رۆكایه‌تی په‌رله‌مان هه‌ڵبژێردرێ\nسكرتێری مه‌كته‌بی سیاسی پارتی دیموكراتی كوردستان رایگه‌یاند، كه ده‌بێ به‌زووترین كات سه‌رۆكایه‌تی په‌رله‌مانی كوردستان هه‌ڵبژێردرێ و ده‌ستبه‌كاربێ و لایه‌نه سیاسییه‌كانی دی كه حه‌زیان له به‌شداریكردنی حكومه‌ت هه‌یه، ده‌ست به دانوستان بكه‌نه‌وه و خۆیان یه‌كلا بكه‌نه‌وه.\nمیدیاكانی پارتی دیموكراتی كوردستان بڵاویانكرده‌وه كه فازڵ میرانی سكرتێری مه‌كته‌بی سیاسی پارتی له هه‌ولێر پێشوازی له هاكان كاراچای كونسوڵی گشتیی توركیا و شاندی یاوه‌ری كرد.\nله دانیشتنه‌كه‌دا كه هوشیار سیوه‌یلی به‌رپرسی مه‌كته‌بی په‌یوه‌ندییه‌كانی پارتی ئاماده‌ی بوو، فازڵ میرانی، رۆشنایی خسته سه‌ر ره‌وشی ئه‌مڕۆی عیراق به گشتیی و كوردستان به تایبه‌تی، پێكهێنانی كابینه‌ی نوێی حكومه‌تی هه‌رێمی كوردستان و ته‌واوكردنی پێكهاته‌ی كابینه‌ی حكومه‌تی عێراقی فیدراڵ ته‌وه‌رێكی دیكه‌ی دیداره‌كه بوو.\nفازڵ میرانی دووپاتی كرده‌وه كه "جه‌خت له‌وه ده‌كه‌ینه‌وه كه ده‌بێ سه‌رۆكایه‌تی په‌رله‌مانی كوردستان به زووترین كات هه‌ڵبژێردرێ، ده‌ستبه‌كاربێ".\nوتیشی: "لایه‌نه سیاسییه‌كانی تر كه حه‌زیان هه‌یه به‌شدار بن له حكومه‌تی تازه ده‌بێ له كاتێكی كورتدا بڕیاری خۆیان بده‌ن و خۆیان یه‌كلا بكه‌نه‌وه و به‌م نزیكانه له نێوان لایه‌نه سیاسییه‌كانی هه‌رێمی كوردستان ده‌ست به دانوستان بكرێ".\nله‌م دیداره‌دا جارێكی تر بابه‌تی په‌یوه‌ندی دووقۆڵی نێوان حكومه‌ت و گه‌لی توركیا و حكومه‌ت و گه‌لی كوردستان باسی لێوه‌كرا و به په‌یوه‌ندی زۆرباش و مێژوویی له قه‌ڵه‌م درا و جه‌خت له به‌هێزكردنی ئه‌م په‌یوه‌ندییه له به‌رژه‌وه‌ندی هه‌ردوولا كرایه‌وه.\nله لای خۆیه‌وه هاكان كاراچای كونسوڵی گشتیی توركیا له هه‌ولێر هیوای خواست پارتی سه‌ركه‌وتووبێ له پێكهێنان و ده‌ستبه‌كاربوونی حكومه‌تی تازه‌ی هه‌رێمی كوردستان و هیوای سه‌ركه‌وتنی بۆ حكومه‌ت و گه‌لی كوردستان خواست.\nله‌گه‌ڵ ئه‌وه‌ی 104 رۆژ به‌سه‌ر هه‌ڵبژاردنی په‌رله‌مانی كوردستاندا تێپه‌ڕیوه، به‌ڵام تا ئێستا لایه‌نه‌كان له‌سه‌ر پێكهێنانی كابینه‌ی نۆیه‌می حكومه‌تی هه‌رێم نه‌گه‌شتوونه‌ته رێككه‌وتن.


حەشدی شەعبی لە دوزخورماتو و دەورووبەری ده‌کشێته‌وه - Mehr News Agency\n9 rêbendanê 2018 - 11:05\nNews Code 15926\nئەندامێکی بزوتنەوەی گۆڕان ڕایگه‌یاند:\nحەشدی شەعبی لە دوزخورماتو و دەورووبەری ده‌کشێته‌وه\nئەندامێکی خانەی ڕاپەڕاندنی بزووتنەوەی گۆڕان ڕایگەیاند: "له به‌غدا بەڵێنیان پێداین حەشدی شەعبی لەدوزخورماتو و دەورووبەری بکشێنەوە ھێزێکی پۆلیسی فیدراڵی شوێنیان بگرێتەوە."\nبه ڕاپۆرتی ئاژانسی هه‌واڵی مێهر، شۆڕش حاجی ئەندامی خانەی ڕاپەڕاندنی بزووتنەوەی گۆڕان بە دەنگی ئەمەریکای وت: "بەرھەمی کرداری شاندی سێ لایەنەکە بۆ بەغدا ئەوەیە لەچەند ڕۆژی داھاتوودا وردبینی بۆ ناوی موچەخۆران بەردەوام دەبێت تا ئەو وردبینیە بۆ زۆرترین ناوی موچەخۆرانی وەزارەتەکان بکرێت. "\nشۆڕش حاجی وتیشی: "دڵنیام لە ئێستاوە تاسەری مانگ پارە تەرخان دەکرێت بۆ وەزارەتی بازرگانی بۆ ئەوەی پارەی گەنمی جوتیاران بدەن. "\nئه‌وه‌شی ڕاگه‌یاند که "بەڵێنیان پێداین حەشدی شەعبی لەدوزخورماتو و دەورووبەری بکشێنەوە ھێزێکی پۆلیسی فیدراڵی شوێنیان بگرێتەوە کەخەڵکی ناوچەکە نەبن تا کوردە ئاوارەکان بتوانن بگەڕێنەوە بۆ شوێنی خۆیان و کەس نەتوانێت دەستدرێژی بکرێتە سەرکەس."\nھەروەھا دەڵێت:"ئێمە بۆ موزایەدە نەڕۆیشتوین ئەوە پارتی و یەکێتی بەوە فێرن کەبچن بەدزی دەسکەوتی شەخسی و حیزبی بۆ خۆیان دەستبخەن ئێمە چوین بەحکومەتی عێراقی بڵێین کە خەڵکی کوردستان بەھۆی کێشە سیاسیەکانەوە سزانەدرێن، نەمانکردووە بەدەستکەوتی شەخسی و حیزبی. "\nڕاشیگه‌یاند: "ئێمە وەک ئەوان نین بچین دەستور پێشێل بکەین بەناوی حکومەتەوە قسە بکەین و واژۆ بکەین چووین داواکاری خەڵکی کوردستان ببەین وە لەھەموو دانیشتنەکانیشماندا جەختمان لەوە کردووە تەوە کەھەرێمی کوردستان یەکەیەکی دەستوریە بەدەستور دانی پێدانراوە، ئێمە بەرگری لەم یەکە دەستوریە و مافەکانی خەڵکی کوردستان دەکەین. "\nھەروەھا ئاماژەی بەوەکردووە، سەردانەکەی ئەوان حیزبی و سیاسی بووە ھیچ یاساو دەستورێک نیە ڕێگری لەسەردانێکی حیزبی بکات ئێمە وەک حیزبی سیاسی چوین بۆ کۆبوونەوە لەگەڵ لایەنە سیاسیەکانی بەغدا بۆ لەنێویشیاندا چاومان کەوت بە سەرۆکی ئەنجومەنی وەزیران .\nبەبڕوای ئەو باشترین شت بۆ کورد ئەوەیە کەھەموو ھێزو لایەنە سیاسیە کوردییەکان بەیەکەوە بچن بۆ گفتوگۆ "ئێمە نەچووین بۆ گفتوگۆ، وە ئەم لێکترازانەی نێوان ھێز و لایەنە سیاسیەکان پارتی دیموکراتی کوردستان و یەکێتی نیشتمانی کوردستان لێی بەرپرسن ئێمە بەرپرس نین"\nسەبارەت بە ئاگادارکردنەوەی یەکگرتووی ئیسلامی کوردستان تا نوێنەریان لە شاندەکە ھەبێت بۆ بەغدا، شۆڕش حاجی دەڵێت: "بەڵێ ئێمە لەدانیشتنی بەردەوام بووین لەگەڵ ھەموو ھێز و لایەنە سیاسیەکان و داوامان لێکردوون کە بەرەیەک پێکبھێنین بەرەی خەڵک بێت و داواکاری خەڵک ببەین بۆ بەغداد نەک لەبری حکومەت ھیچ ئیمزا بکەین تەنھا داواکاری خەڵک ببەینە بەغداد بەڵام ئەوان نەھاتن چونکە ئەوان لەحکومەتن و ئێمە لەحکومەت کشاوینەتەوە."


3 سه‌ركرده‌ی پارتی باری ته‌ندروستی یان ناجێگیره\nFriday, 04.08.2022, 1:40\nبه پێی سه‌رچاوه‌یه‌ك له سه‌هه‌ندی كوری سادق مزور سكرتیری پێشووی كه‌ریم سنجاریه‌وه ئاشكرا بووه، كه كه‌ریم سنجاری به‌رپرسی نووسینگه‌ی تایبه‌تی كه‌ریم سنجاری و وه‌زی پیشووی ناوخۆ كه زیاتر له 20 سال وه‌زیری ناوخۆ بووه، 10 سالیش به‌رپرسی یه‌كه‌می ده‌زگای پاراستن بووه، ئیستا له نه‌خۆشخانه‌یه‌كی ئه‌لمانیا له ژیر چاره‌سه‌دایه، كه نه‌خۆشیه‌كه‌ی له چاره‌سه‌ر ده‌رچووه‌و، تووشی سربوونی ته‌واوی ئه‌ندامه‌كانی له‌شی هاتووه‌و، ناتوانیت هیچ جۆره جوڵه‌یه‌ك بكات و، بیلال كه به‌ریوه‌به‌ری نووسینگه‌كه‌یه‌تی له‌گه‌ل كه‌ریم سنجاری له ئه‌لمانیا ماوه‌ته‌وه‌و، به پی وته‌كانی سه‌هه‌ندی كوری سادق مزوری كه‌ریم سنجاری جاریكی تر ناتوانیت ببیته‌وه به كه‌ریم سنجارییه‌كه‌ی پیشوو.\nله چه‌ند رۆژی رابردوو سادق مزوری سكرتیری پیشووی كه‌ریم سنجاری له پۆستیكدا، داوای كردبوو دوعا بۆ كه‌ریم سنجاری بكه‌ن، 1200 كۆمینت سوكایه‌تی و پی خۆش بوون بوو به‌و شیوه‌یه كه‌ریم سنجاری تیكه‌وتووه‌و، دوای ئاگادار كردنه‌وه‌ی له‌لایه‌ن كور و براكانی كه‌ریم سنجاری سادق مزوری پۆسته‌كه‌ی سریوه‌و، پیان راگه‌یاندبوو چۆن له رووت دیت كه پۆست بكه‌ی، تۆ له‌سه‌ر دزی و گه‌نده‌ڵی و داوین پیسی له‌لایه‌ن كه‌ریم سنجاریه‌وه ده‌ركرایت و،بوویته خاوه‌نی 200 ملیۆن دۆلار، 123 دۆسیه‌ی گه‌نده‌لیت له ده‌سته‌ی ده‌ست پاكی هه‌ریم هه‌یه، به شاهیدی دكتۆر تارق گه‌ردی به‌رپوه‌به‌ری پێشووی گشتی وه‌زاره‌تی ناوخۆو، دكتۆر سامی حسین به‌ریوه‌به‌ری گشتی پیشووی وه‌زاره‌ت و، ئیستاش ریبه‌ر ئه‌حمه‌د بارزانی ئاگاداری دۆسیه‌كانه‌و، به‌بریاری نیچیره‌ڤان بارزانی راگیراوه.\nهه‌روه‌ها كرمانج عه‌بدوڵڵا به‌رپرسی لقی پارتی له مه‌خمور تووشی سه‌كته‌ی ده‌ماغ بووه‌و، ئیستا له نه‌خۆشخانه‌ی ئه‌هلی یه‌كانی هه‌ولیره‌و به‌هۆی خراپی دۆخه‌كه‌یه‌وه تا ئیستا دوو نه‌خۆشخانه‌ی پیكراوه‌و، هیچ جوڵه‌یه‌كی نیه .\nله‌لایكی تریشه‌وه سالار عوسمان بیركاری وه‌زاره‌تی رۆشنبیری تووشی سه‌ره‌تانی گورچیله بووه‌و، تائ یستا گورچیله‌یكی فریدراوه‌و ئه‌وی دیكه‌شی ئاو ساوه، به‌هۆی هه‌لسوكه‌وتی خراپیانه‌وه له سۆشیال میدیا له جیاتی دوعایان بۆ بكریت، به هه‌زاران كۆمینت نووسراوه ئینشائه‌لله هه‌موویان رۆژی 5 دایبیان پی ده‌گۆرن.


کوردیپێدیا - 19-08-2020\n📅 19-08-2020 - لە زاخۆ خۆپیشاندانی گەورە بەڕێوەچوو ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nتورک گوندێکی ئاکرێ بۆردوومان دەکات و هێزی زۆرتریش دەباتە برادۆست\n- تیرۆری دەستگیرکردن کە بۆ دۆخێکی رۆژانە گۆڕاوە ئەمڕۆ لە شاری سێرتی باکووری کوردستان بەردەوام بوو. سەرلەبەیانی ئەمڕۆ لە یەک کاتدا هەڵیانکوتایەسەر ماڵی ئەندامانی هەدەپەهەدەپە. لە ئەنجامدا هاتیجە تای، سەبری باسووت ئەندامانی ئەنجومەنی گشتی هەدەپە لە سێرت، فایەق تاش برای سدیق تاش پەرلەمانتاری هەدەپە، خەیرەدین باتوور و ئیدریس ئیلهان ئەندامانی هەدەپە دەستگیرکران.\n- هێزەکانی ئیدارەی ئیتلاعاتی سەوڵاواسەوڵاوا هەڵیانکوتاوەتە سەر گودنی ”بۆڕیەر“ و دوو مێرمنداڵیان بە ناوەکانی ”ئاریا ئەمینی“ تەمەن 16 ساڵ و ”هەورام اندری“ تەمەن 17 ساڵیان دەستبەسەر کردووە. بە وتەی سەرچاوەیەکی ئاگادار، هێزەکانی ئیتلاعاتی سپا کاتژمێر 4ی بەیانی ترس و دڵەڕاوکێیان خستووەتە ناو گوندی بۆڕیەر و ماڵی باووکی ئەو دوو مێرمنداڵەیان گەمارۆ داوە و تەنانەت لەکاتی دەستبەسەر کردن ئیزنیان نەداوە کە جلەکانیان لە بەر بکەن. ئەو سەرچاوەیە لە درێژەدا رایگەیاند کە ئەو ئاریا و هەورام بە تۆمەتی پەیوەندی لەگەڵ یەکێک لە حیزبە کوردسانییەکانی دژبەری حکوومەت دەستبەسەر کراون.\nدەستبەسەرکرانی دوو مێرمنداڵ لە سەوڵاوا لەلەیەن ئیتڵاعاتەوە\n- مێهرەبان کشاوەرزیمێهرەبان کشاوەرزی، چالاکی مەدەنی و خوێندکاری قۆناغی کارناسیی باڵای ئەکتەری و خەڵکی شاری مەریوانمەریوان، پاش بانگهێشتکردنی بۆ یەکەی تاوانەکانی دادسەرای ئێڤین، دەسبەسەر کرا و بۆ تێپەڕاندنی ماوەی زیندانییەکەی رەوانەی ئەو زیندانە کرا.\n- فڕۆکەکانی تورک دووجار لەسەریەک گوندی کاڤلکای سنووری شارۆچکەی دینارتەدینارتەی سەر بە شارۆچکەی ئاکرێئاکرێی بۆردوومان کرد. بەڕێوەبەری شارۆچکەکەش دەڵێت: خەڵکی سڤیل بۆ بەرهەمی کشتوکاڵی چوونەتە ئەو گوندە و تاوەکو ئێستاش زیانەکان نەزانراون.\n- دەوڵەتی داگیرکەری تورک لە هەرێمی بەرواری سەر بە کانی ماسێکانی ماسێ، گوندێکی بوردومان کرد. بە پێی زانیاریەکان، لەو هێرشە ئاسمانیەدا، گوندی کانی مەزنکانی مەزن بە ئامانج گیراوە. فڕۆکە جەنگیەکان جاری پێنجەمینە ئەو گوندە بوردومان دەکەن. لە ئەنجامی بوردومانەکەدا، بەڕێوبەری قوتابخانەی گوندەکە بەناوی خالد عەبدولڕەحمان، گیانی لەدەستدا.\n- بەهۆی هاتنە ناوەوەی شۆفێرانی تورکیا لە دەروازەی ئیبراهیم خەلیلئیبراهیم خەلیل و رێگرتنی شۆفێرانی باشووری کوردستان، خەڵکی زاخۆزاخۆ خۆپیشاندانیان کرد و گرژی و ئاڵۆزی لەنێوان خۆپیشاندەر و هێزە ئەمنییەکان درووست بوو. بەهۆیەوە دەیان کەس برینداربوون.(بڕوانە فایلی پەیوەندیدار)\nخۆپیشاندان لە زاخۆ\n- وەزارەتی تەندروستیی حکومەتی هەرێمی کوردستان ئاماری رۆژانەی تایبەت بە ڤایرۆسی کۆرۆنای بڵاوکردەوە و رایگەیاند، لە 24 کاژێری رابردوودا 443 تووشبووی نوێ تۆمارکراون و 22 تووشبوویش گیانیان لەدەستداوە.\n- لە راگەیەندراوێکی بەڕێوەبەرایەتی گشتی تەندروستی چەمچەماڵچەمچەماڵ بڵاویکردۆتەوە دانیشتووانی سنووری چەمچەماڵ و دەوروبەری ئاگادار دەکەینەوە، کە لە ئێستادا رەوشی تەندروستی قەزاکە لەوپەڕی مەترسیدایە و هەردوو سەنتەری رووبەڕووبوونەوە و دەستنیشانکردنی کۆرۆنا و مەڵبەندی تەندروستی ئاسودە پڕبوون لە تووشبووانی ڤایرۆسی کۆرۆنا و هیچ جێگایەکیان تیادا نەماوە بۆچاودێری کردنی نەخۆشەکان. هاوکات هەر لە راگەیەندراوەکەدا تەندروستی چەمچەماڵ داوا لە هاوڵاتییان دەکەن، رەچاوی ئەم بارودۆخە خراپە بکەن و هەتا بکرێت خۆپارێزی و رێنماییە تەندروستییەکان پشتگوێ مەخەن و بەوریاییەوە مامەڵە لەگەڵ ئەم دۆخەدا.\n- هەردوو بەڕێوەبەرانی نەخۆشخانەی فێرکاری رانیەرانیە و قەڵادزێقەڵادزێ دەستیان لەکار کێشایەوە.\n- لەسەر پرسی لادانی بەرپرسانی کورد لە کەرکوککەرکوک و کێشەی زەوی و زاری کورد و تورکمانەکان و چەند پرسێکی دیکە، جێگری سەرۆکی پەرلەمانی عێراق بانگهێشتی پارێزگاری بە وەکالەتی کەرکوک و چەند بەرپرسێکی ئیداری پارێزگاکە بۆ پەرلەمانی عێراق دەکات.\n- خاوەن رێستۆرانت و خواردنگە و کافتریاکان لەبەردەم پارێزگای هەولێرهەولێر گردبوونەوە و داوادەکەن شوێنەکانیان بکرێتەوە.(بڕوانە فایلی پەیوەندیدار)\nخاوەن کافتریا و رێستۆرانتەکانی هەولێر داوای کردنەوەی شوێنەکانیان دەکەن\n- بۆ رۆژی دووەم لەسەر یەک ژمارەیەک لە مامۆستا و فەرمانبەر و مووچەخۆرانی شاری کەلارکەلار لە بەردەم بینای ئیدارەی گەرمیانگەرمیان گردبوونەوەی لەدژی بڕینی مووچەکانیان و خوازیاری ئەوەن کە مووچەکانیان بە تەواوەتی بدرێت.\n- مامۆستای زانکۆ و پێشمەرگەی دێرین پرۆفیسۆر دکتۆر محەمەد کەساس جەباری سەرۆکی بەشی کوردی لە زانکۆی سلێمانیسلێمانی بە جەڵدەی دڵ کۆچی دوایی کرد.\n- رێکخراوی مافەکانی مرۆڤی عەفرینعەفرین رایگەیاند، چەتەکانی سکور ئەلشیمالی سەر بە دەوڵەتی داگیرکەری تورک زیاتر لە 10 هاوڵاتی مەدەنیان لە عەفرین رفاندووە.\n- دەستەی تەندروستی لە بەڕێوەبەرایەتیی خۆسەر لە رۆژئاوای کوردستان رایگەیاند، 34 کەسی دیکە لە رۆژئاوای کوردستان تووشی ڤایرۆسی کۆرۆناکۆرۆنا بوون.\n- بە بەشداری ژمارەیەکی زۆر لە دانیشتوانی ناوچەی تل حەمیس و خانەوادە و کەسوکاری شەهید، تەرمی ئەسەد عەلی شەڕڤانشەڕڤانی هێزەکانی ئەرکی خۆپاراستن کە لە 16ی ئاب لە دێرزۆر شەهید بوو، لە گۆڕستانی شەهیدان لە ناوچەی تڵ حەمیس بەخاک سپێردرا.(بڕوانە فایلی پەیوەندیدار)\n- بەگوێرەی داتاکانی وەزارەتی گەنجینەی تورکیا، حکومەتی ناوەندی وڵاتەکە کورتهێنانێکی پێوانەیی لە بودجەکەی تۆماردەکات بەبڕی 29 ملیار و 700 ملیۆن لیرە، کە یەکسانە بە 4 ملیار و 20 ملیۆن دۆلار، لە بەرامبەریشدا لیرەی تورکی ئاستی پێوانەیی لە نزمبوونەوە تۆمارکرد بەرامبەر بە دۆلاری ئەمەریکی و بەهای 100 دۆلاری ئەمەریکی گەیشتە 740 لیرەی تورکی. لە ئەنجامیشدا وەبەرهێنەران بە رەشبینیەوە لە هەنگاوەکانی بانکی ناوەندی تورکیا دەڕوانن.\n- مایک پۆمپەیۆ، وەزیری دەرەوەی ئەمریکا لە کۆنفرانسێکی رۆژنامەڤانیی هاوبەش لەگەڵ فوئاد حوسێن، وەزیری دەرەوەی عێراق لە واشنتن، داوای لە بەغدا کرد لەسەر بودجە لەگەڵ هەرێمی کوردستان رێکبکەوێت.\n- رەجەب تەیب ئەردۆغانرەجەب تەیب ئەردۆغان، سەرۆک کۆماری تورکیا رایگەیاند، هیچ هێزێکی داگیرکار ناتوانێت وڵاتەکەمان لە سەرچاوەکانی نەوت و گازی سروشتی لە رۆژهەڵاتی دەریای ناوەڕاست بێبەش بکات.\n#هەدەپە | #سەوڵاوا | #مێهرەبان کشاوەرزی | #مەریوان | #دینارتە | #ئاکرێ | #کانی ماسێ | #کانی مەزن | #ئیبراهیم خەلیل | #زاخۆ | #چەمچەماڵ | #رانیە | #قەڵادزێ | #کەرکوک | #هەولێر | #کەلار | #گەرمیان | #سلێمانی | #عەفرین | #کۆرۆنا | #شەڕڤان | #رەجەب تەیب ئەردۆغان |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 19-08-2020\n 📡 ماڵپەڕ | 🏳 کوردیی ناوەڕاست | ماڵپەری رووداو - 19-08-2020\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 19-08-2020\n 📡 ماڵپەڕ | 🏳 کوردیی ناوەڕاست | ماڵپەری کوردستان 24 - 19-08-2020\n 📡 ماڵپەڕ | 🏳 کوردیی ناوەڕاست | ماڵپەری ئاوێنە - 19-08-2020\n 📡 ماڵپەڕ | 🏳 کوردیی ناوەڕاست | ماڵپەری هەنگاو - 19-08-2020\n1. 👁 ئاگادارییەک بۆ خوێندکارانی خاوەن پێداویستی تایبەت 19-08-2020\n2. 👁 پەیامی پیرۆزبایی سەرۆکی حکومەتی هەرێمی کوردستان بە بۆنەی ساڵی نوێی کۆچی 2020\n3. 👁 ڕاگەیاندراوی ژمارە(175) وەزارەتی تەندروستی حکومەتی هەرێمی کوردستان\n4. 👁 کەژەکە لەدژی گەمارۆی سەر مەخموور بانگەوازی بۆ تێکۆشان کرد\n1. 👁 خالد عەبدولڕەحمان\n1. 👁 میهرەبان کشاوەرزی\n👌 ئەم بابەتە لەلایەن: (بەناز جۆڵا)ەوە لە: Aug 18 2020 11:23PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 20 2020 12:07PM باشترکراوە\n👁 ئەم بابەتە 22,053 جار بینراوە\n📷 فایلی وێنە 1.0.2 75 KB Aug 19 2020 12:30PM هاوڕێ باخەوان\n📷 فایلی وێنە 1.0.1 68 KB Aug 19 2020 11:43AM هاوڕێ باخەوان


ئاسایشی عێراق، ئاسایشی ئێران و ناوچەکەیە - Mehr News Agency\nAP ١٣٩٨ Aban ١٢ ١٩:٠١\nNews Code 29164\nبە ڕاپۆرتی ئاژانسی هەواڵی مێهر، حسێن ئەمیر عەبدوڵڵاهیان بەڕێوەبەری گشتیی کاروباری نێودەوڵەتی مەجلیس لە پرۆگرامی "نیگای یەک"ی کەناڵی یەکی دەنگ و ڕەنگی ئێران وتی: ئەمریکا و هاوپەیمانانی هیچ تێگەیشتنێکی دروستیان لە عێراق و شارستانییەت و فەرهەنگی ئەو وڵاتە و ناوچە نییە و لایان وایە بە هەڕەشە و دەستێوەردان دەتوانن پەیوەندیی دێرینی خەڵکی ئێران و عێراق بپسێنن.\nئەمیر عەبدوڵڵاهیان بە ئاماژە بە هەزار و ٦٠٠ کیلۆمەتر سنووری هاوبەشی نێوان ئێران و عێراق، وتیشی: عێراق بەردەوام لە پرسی گەمارۆکانی ئەمریکا، یەکێک لە نیگەرانییەکانی واشنتۆن لە بابەتی دەوردانەوەیان بووە. هەر بۆیە ئەوڕۆ ئەمریکا بە هاندانی جەماوەری و تێ‌ترنجاندنی مووچەخۆرانی لە خۆپیشاندانگەلی ئاشتی‌خوازانەی عێراقییەکان هەوڵی گوشارخستنە سەر دەوڵەتی ئەو وڵاتە بۆ ناچار کردنی لە قبووڵ کردنی ویستەکانی خۆی دەدات.\nزیادیشی کرد: گەندەڵی، بێکاری و کێشەگەلی مەعاش بەشێکن لە ئاستەنگەکانی بەردەم دەوڵەتی عێراق، کەچی ئەمریکا نایەڵێ دەرفەتی چارەسەریی ئەو کێشانە بە دەوڵەتی عێراق بدات. لە هەمانکاتدا ئەمریکا لە کۆمەڵەی بەرپرسانی عێراقی ڕازی نییە و تا دێت دەوڵەتی عێراق بەرەو سەربەخۆیی بچێت، ئەمریکا پیلانێکی بۆ دەنێتەوە.\nئەمیر عبدوڵڵاهیان بە ئاماژە بە ئاستەنگ‌نانەوەی سێ کۆچکەی تیرۆریزمی ئەمریکا، سعوودی و ڕژیمی زایۆنی لە بەرامبەر وەدی هاتنی دۆزی جەماوەری عێراق لە لایەن دەوڵەتی ئەو وڵاتە، ڕایگەیاند: ئەم پیلانە رێگە بە هیچ ڕێککەوتنێک لە نێوان عێراقییەکان نادات.\nناوبراو هەروەها ڕۆڵی کارامەی مەرجەعییەتی لە گۆڕانکارییەکانی عێراق بیر هێنایەوە و ڕاشیگەیاند: ئەگەرچی هەوڵەکانی ئەمریکا تێچوویەکی زۆر بۆ ناوچە دادەتاشێت بەڵام بە گەڕانەوەی ئاسایش و ئارامی عێراق دڵخۆشە.\nبەڕێوەبەری گشتیی کاروباری نێودەوڵەتی مەجلیس هەروەها ئاماژەی بە چەواشەکاریی ئەمریکا لە ناڕەزایەتییە ڕەواکانی خەڵکی عێراق بۆ هەڵگیرساندنەوەی نائارامی لەو وڵاتەدا کرد و وتی: لەو ئەگەرەدا ئەوە خود عێراقییەکانن کە زەرەر دەکەن. بەڵام ئەگەر باڵی دەستێوەردانی بەیانی لەو وڵاتە کورت بکرێتەوە، هەلمورجێکی گونجاوتر بۆ چاکسازی جیدی بە تایبەت لە بابەتی گەندەڵی مومکین دەبێت. بەڵام ئەمریکا نایەوێ چاوپۆشی لە ملیۆنان بەرمیل نەوتی عێراق بکات.\nوتیشی: ئەمریکا دەیوێ عێراق، یەمەن و سووریا دانەش بکات و تەنانەت لە بابەتی دابەش کردنی عەرەبستانیش ڕێککەوتنی نهێنی کراوە. بەڵام سعوودی لای وایە هیچ مەترسییەک ڕووی لەو نییە و بە پارەدان بە رۆژئاوا دەتوانێ دڵی ئەوان بە دەست بێنێت و ئاسایشی خۆی دەستەبەر بکات.\nئەمیر عەبدوڵڵاهیان جەختیشی کرد: ئێران بەردەوام پاڵپشتی لە پاراستنی تەواوەتی سەرزەوینی عێراق و سووریا و لوبنان و تەنانەت عەرەبستانیش کردووە و لە سەر ئەو بڕوایەین کە ئاسایشی عێراق، ئاسایشی ئێران و ناوچەیە.


ئەگەر ڕێژەیەکی زۆر شەکر بخۆیت چی بەسەر جەستەدا دێت؟ – تۆڕی میدیایی خەڵک\nئەگەر ڕێژەیەکی زۆر شەکر بخۆیت چی بەسەر جەستەدا دێت؟\n2019/08/13 - 11:42 AM\nشه‌کر چه‌ندین کاریگه‌ری لاوه‌کیی له سه‌ر جه‌سته‌ی مرۆڤ هه‌یه که باوترینیان زیادبوونی کێشه.\nبه پێی ڕاپۆرتی تایبەت، لەوبارەیەوە رۆبەرت لۆستنگ پزیشکی ئەمریکی تایبەتمەند لەزانستی رژێنەکان وقەڵەوی منداڵاندا رایگەیاندووە کاتێک کەسێک شەکر زۆر دەخوات لە ریخۆڵەیدا دەمژرێت و دەچێتە نێو جگەر.\nکاتێک جگەر نەتوانێت فرکتۆز تێپەڕێنت و نەتوانێ بیگۆڕێت تێیدا خەزن دەبێ و دەبێتە چەوری جگەر.\nئەمەش دەبێتە ھۆی حاڵەتێک کە بە ژووبەرووبونەوەی ئەنسۆلین ناسراوە و مانای وایە کەمتر دەتوانێت ئاستی شەکر لەخوێندا دابەزێنێت.\nدواتر لەش توشی نەخۆشیەکانی دڵ دەبێت و ئەگەری توشبونی بەنەخۆشی چەوری جگەر زیاد دەکات.\nلەکۆتاییدا تووشی دیاردەی گرفتی خۆراکی دەبێت و مرۆڤ توشی شەکرەی جۆری دووەم دەکات سەرباری بەرزی فشاری خوێن و دواتر توشی خەڵەفان و شێرپەنجە دەبیت.\n٢٢ وێنە کە هەم سەیر و سەمەرەیە هەم پێکەنیناوییە\nبۆچی جێنیفر لۆپیز پیر نابێت؟ ئەمە نهێنی بەگەنجی مانەوەیەتی


ئه‌ڵمانیا:كه‌مپی هۆل، مه‌ترسییه له‌سه‌ر داهاتوو – Knwe.org\nسەرەکی » راپۆرت » ئه‌ڵمانیا:كه‌مپی هۆل، مه‌ترسییه له‌سه‌ر داهاتوو\nئه‌ڵمانیا:كه‌مپی هۆل، مه‌ترسییه له‌سه‌ر داهاتوو\nیادگار عه‌لی، قاهیره\nبه‌پێی راپۆرتێكی وه‌زاره‌تی ده‌ره‌وه‌ی ئه‌ڵمانیا، نه‌وه‌كانی داعش له كه‌مپی هـۆل له پارێزگای حه‌سه‌كه‌ی رۆژئاوای كوردستان، مه‌ترسییه‌كی گه‌وره‌ن له‌سه‌ر داهاتوو.\nكه‌مپی هۆل شوێنی كۆكردنه‌وه‌ی هه‌موو ئه‌و ئه‌ندامانه‌ی داعش-ه، كه له كاتی شه‌ڕ و روبه‌ڕوبونه‌وه‌كاندا له‌لایه‌ن هێزه‌كانی سوریای دیموكرات (هه‌سه‌ده)وه ده‌ستگیركراون.\nبۆته ناوه‌ندێكی مه‌ترسیداری تیرۆر\nبه‌پێی ئاماره‌كان: ئێستا هه‌زاران ده‌ستگیركراوی تێدایه، زۆرینه‌یان هه‌ڵگری ره‌گه‌زنامه‌ی عیراقی و سوری- ن و ژماره‌یه‌كیشیان خه‌ڵكی بیانین، هه‌روه‌ها 94 % یان له ژنان و منداڵی چه‌كدارانی داعش پێكهاتوون.\nبه‌پێی راپۆرته‌كه‌ی وه‌زاره‌تی ده‌ره‌وه‌ی ئه‌ڵمانیا: كه‌مپه‌كه بۆته ناوه‌ندێكی مه‌ترسیداری تیرۆر و ئاستی توندڕه‌وی و توندوتیژی لای منداڵه‌كان ئێجگار به‌رزه و توندوتیژی زمانی و جه‌سته‌یی به راده‌یه‌كی مه‌ترسیدار تیایاندا ده‌ركه‌وتووه.\nله راپۆرته‌كه‌دا هاتووه: 80 ده‌ستگیركراوی نێو كه‌مپه‌كه، ئه‌ڵمانین و خاوه‌نی نزیكه‌ی 60 منداڵن و كه‌مپه‌كان زۆر قه‌ره‌باڵغن.\nئه‌و داعشه ئه‌ڵمانیانه‌شی گه‌ڕاونه‌ته‌وه وڵاتی خۆیان، به‌هۆی نه‌بوونی هیچ به‌ڵگه‌یه‌كی پێویست له سه‌ریان، دادگاكان ناتوانن بۆ ماوه‌یه‌كی درێژ له زیندانه‌كاندا بیانهێڵنه‌وه و ناچارن به‌تۆمه‌تی رفاندنی منداڵه‌كانیان له ئه‌ڵمانیاوه بۆ عیراق و سوریا و خستنه مه‌ترسی ژیانیان، مامه‌ڵه‌یان له‌گه‌ڵ بكه‌ن.\nله زۆرێك له وڵاتاندا به‌رنامه‌ی دوورخستنه‌وه له توندڕه‌وی نییه\nراپۆرته‌كه‌ی وه‌زاره‌تی ده‌ره‌وه‌ی ئه‌ڵمانیا باسی له‌وه‌شكردووه: نه‌بوونی به‌ڵگه‌ی پێویست بۆته هۆی ئه‌وه‌ی داعشه بیانییه گه‌ڕاوه‌كان، به ئاسانی رزگاریان ببێ و بێنه‌وه ناو كۆمه‌ڵگه و مه‌ترسی دروست بكه‌ن، چونكه له زۆرێك له وڵاتاندا به‌رنامه‌ی دوورخستنه‌وه له توندڕه‌وی نییه، یان وه‌ك پێویست نییه و ناتوانرێت به‌شێوه‌یه‌كی باش ئه‌و كه‌سانه په‌روه‌رده بكرێنه‌وه، تابتوانن له‌گه‌ڵ كۆمه‌ڵگه و ژیانی دوور له توندوتیژی خۆیان بگونجێنن و هه‌ڵبكه‌ن.\nداواكاری گشتیی ئه‌ڵمانیا سه‌رقاڵی كۆكردنه‌وه‌ی به‌ڵگه‌یه\nله ساڵی 2011 وه هه‌زار و 50 هاووڵاتی ئه‌ڵمانی به‌ره‌و ریزه‌كانی داعش له عیراق و سوریا رۆیشتوون، له‌و ژماره‌یه‌ش 100 كه‌سیان له شه‌ڕه‌كاندا كوژراون و 300 كه‌سیشیان گه‌ڕاونه‌ته‌وه ئه‌ڵمانیا و چاره‌نووسی زۆربه‌ی ئه‌وانی تریشیان به نادیاری ماوه‌ته‌وه.\nسه‌رباری ئه‌وه‌ی دادگای ئه‌ڵمانیا فه‌رمانی به حكومه‌ت كردووه، تاكو هه‌موو ئه‌ڵمانییه‌كانی ناو داعش و منداڵه‌كانیان بگه‌ڕێنێته‌وه، به‌ڵام تائێستا به پاساوی نه‌بوونی كونسوڵخانه‌ی ئه‌ڵمانیا له ناوچه‌كانی ژێر ده‌سه‌ڵاتی هه‌سه‌ده، كاره‌كان به سستی به‌ڕێوه‌ده‌چن. سه‌رباری ئه‌وه‌ش، داواكاری گشتیی ئه‌ڵمانیا سه‌رقاڵی كۆكردنه‌وه‌ی به‌ڵگه‌یه له‌سه‌ر هه‌موو ئه‌و زیندانییانه‌ی ئێستا له كه‌مپی هۆل-ن، تاكو له كاتی گه‌ڕانه‌وه‌دا دادگایی بكرێن.\nهێزه‌كانی سوریای دیموكرات- یش زیاتر له جارێك ئه‌وه‌یان دووپاتكردۆته‌وه كه هیچ رێگایه‌كیان له‌به‌رده‌ست نییه بۆ زیادنه‌بوونی توندڕه‌وی له نێوان داعشه‌كانی نێو كه‌مپه‌كان و دروستنه‌بوونی نه‌وه‌یه‌كی تری تیرۆر.


هاوپەیمانان: زانیاری لەسەر ئەو هێزانە كۆدەكەینەوە كە شانبەشانی توركیا لەباكوری سوریا دەجەنگن\nمالیز كاگینز، وتەبێژی رەسمی هاوپەیمانی نێودەوڵەتی لەناوچەكە، رایگەیاند، لەگەڵ هەسەدە بەردەوامن لە شەڕ دژ بە داعش. ئاماژەی بەوەشدا كە هێزەكانیان لەناوچە سنورییەكانەوە بۆ حەسەكەو دێرەزور كشاندۆتەوەو ئیدی پاراستنی سنور ئەركی ئەمان نییە. ئاشكراشیكرد، زانیاری سەبارەت بەو هێزانە كۆدەكەنەوە كە شانبەشانی توركیا لەباكوری سوریا شەڕدەكەن.\nئاوێنە: ئەو قسانەی وتەبێژی رەسمی هاوپەیمانی نێودەوڵەتی لەناوچەكە، ئەمڕۆ دوشەممە، لەمیانی كۆنگرەیەكی رۆژنامەوانی هاوبەشدا هات لەگەڵ هەریەكە لە كینۆ گابرییل، وتەبێژی هەسەدەو، مستەفا بالی، بەرپرسی نوسینگەی راگەیاندنی هەسەدەدا.\nكاگنیز رایگەیاند، ئەوان لە هاوپەیمانی نێودەوڵەتی لەگەڵ هێزەكانی سوریای دیموكرات تاوتوێی ئەركی داهاتوی هەردولا و چۆنیەتی هەمەهانگی لە چالاكییەكانیاندا دژبە شانەكانی داعش لەناوچەكە دەكەن.\nجەختیشی كردەوە كە ئەوان پابەندن بە تێكشكاندنی تەواوەتی داعش لەڕوی ماددی و ئایدۆلۆژییەوەو وتیشی"ئەوەش بە بەهێزكردنی پەیوەندییە بەردەوامەكانی هێزەكانمان دەبێت لەگەڵ هەسەدە لە دێریك-ەوە تا دێرەزور لەچوارچێوەی كاری هاوبەشی نێوانماندا."\nسەبارەت بەو هێزە میلیشیایانەی لەهێرشەكەیدا بۆ سەر باكوری سوریا پشتیوانی توركیا دەكەن، كاگنیز رایگەیاند، ئەركی سەرەكی ئەوان تێكشكاندنی داعش و پاراستنی هێزەكانیانە لەناوچەكە، بەڵام هاوكات زانیاری لەسەر ئەو كەسانە كۆدەكەنەوە كە شانبەشانی توركیا لەناوچەكانی جەنگ لە باكورو رۆژهەڵاتی سوریا شەڕدەكەن.\nجەختیشی كردەوە كە تێكشكاندنی داعش ئەركی سەرەكی ئەوانە نەك پاراستنی سنورەكان و وتیشی"هێزەكانمان لە سنور كشاندەوەو لە هەریەكە لە حەسەكەو دێرەزور جێگیربوین."\nلەلای خۆیشییەوە مستەفا بالی، بەرپرسی نوسینگەی راگەیاندنی هەسەدە، سەبارەت بەو زیندانانەی كە دیلەكانی داعشیان تێدایە رایگەیاند، ئەوانە زیندانی سەرەتایین چونكە ماڵن و كراونەتە گرتوخانە و پاراستنێكی پێویستیان تێدا نییە.\nجەختیشی كردەوە كە پاراستنی زیندانییەكان و دابینكردنی پێداویستییەكانیان تەنها ناكەوێتە سەر هێزە ئەمریكییەكان چونكە ئەو دیلانە خەڵكی زیاتر لە 60 وڵاتیان تێدایە.\nمستەفا بالی داوا دروستكردنی چەند زیندانێكی بە تایبەتمەندی جیهانییەوە كرد چونكە پێیان وایە بەشێك لە دیلەكان هەوڵ دەدەن دان بە تاوانەكاندا بنێن و ئەو زانیارییانە بدركێنن كە لایانە لەمیانی لێكۆڵینەوەكاندا، بەڵام دەترسن كە بكوژرین، چونكە نزیكەی 100 دیل لەیەك ژوردا زیندانی كراون.


کتێبی عەقڵی شیعری و سەرەتایەکی باش بۆ تێگەیشتن لە شیعر - بنکەی روناکبیریی گەلاوێژ :: Gelawej\nکتێبی (عەقڵی شیعری) یەکێکی دیکەیە لە کتێبە تازە و گرنگەکانی دەزگای چاپ و پەخشی سەردەم، کە لە ماوەی ڕابردوودا چاپ و بڵاوکراوەتەوە و ئێستا لە کتێبفرۆشییەکان بەردەستە، ئەم کتێبە بریتییە لە لێکۆڵینەوەیەکی ئەدەبی قووڵ و ورد، کتێبی عەقڵی شیعری لە لایەن نووسەر و شاعیر (حسێن لەتیف) نوسراوە و پشتی بە حەفتاونۆ سەرچاوەی گرنگ بەستووە.\nبەشەکانی نێو دووتوێی ئەم کتێبە، جگە لە پێشەکیی نووسەر، بریتین لە: ئایا شیعر ئەدەبە؟ جەوهەری شیعر، قەیرانی شیعر قەیرانی دیدگا، ئایا شیعر لە پاشەکشێدایە؟ نان بۆ هەموان شیعر نا، بۆ عیرفان بخوێنینەوە، پووشێک لە چاوی شیعردا، ڕووبەری شیعرنووسین، مانای شیعری، شاعیر و مەیموون، شیعر هیچ نییە خۆی نەبێت، کۆجیتۆی شاعیر، شیعر و ئازادی، هۆڵدەرلن شاعیری ئێستا وداهاتوو، ڕەگەزە بنەڕەتییەکانی شیعر، ئایدیا و بونیاد بادە و شەراب، زمان، وێنەی شیعری، شیعر و ئاڵۆزی، جێکەوتەی وشە، شیعر و هەڵوێست، پێچەوانەکردنەوەی دیدە شانۆییەکانی ئەنتوان ئارتۆ بۆ شیعر، شیعری وێنە و شیعری پانتایی، شیعر وەک پێڕفۆڕمانس شیعر وەک شێوەکاری، شیعری سپی، شیعری توندوتیژی، بۆچی هایکۆ بنووسین؟ ئێستا کاتی شیعر نووسینە.\nوەک نووسەری ئەم کتێبە لە پێشەکییەکەیدا ئاماژەی پێ کردووە، لە ڕۆشنبیری عەرەبیدا، شاعیر و ڕەخنەگری عێراقی خەزعەل ماجدی، لە کتێبێکیدا بە ناوی (عەقڵی شیعری) گفتوگۆ لەگەڵ زۆربەی بۆچوونە فەلسەفییە جیاوازەکاندا لەسەر شیعر دەکات و بەرگری لە ڕەسەنایەتیی شیعر لە هەموو ڕۆژگارێکدا دەکات: ناونانی ئەم کتێبەم بە “عەقڵی شیعری” دەگەڕێتەوە بۆ ئەوەی کە بۆچوونە تیۆرییەکانی خۆمم لەسەر لایەنە جیاوازەکنی شیعر بە گشتی و دۆخی شیعری کوردی، خستووەتە ڕوو. نووسەر باس لەوەش دەکات کە ئەم هەوڵەی ئەو هەنگاوێکە سەبارەت بە گفتوگۆکردن بۆ داڕشتنی عەقڵێک لە بارەی شیعرەوە.\nلە بەشێکی ئەم کتێبەدا بە ناوی (ئایا شیعر ئەدەبە) نووسەر بە وردی ڕۆدەچێتە نێو شرۆڤەکردن و وەڵامدانەوەی ئەم پرسە گرنگە، بە تایبەت بەشێکی هەستیاریی ئەم بابەتە بۆ ئەوە دەگەڕیتەوە کە چەمکی پرسیاری داناوە، بێگومان هەموو جۆرە پرسیارێکیش مەودای ئەوە بە لێکۆڵیار و نووسەران دەدات، کە کنە و بەدوداچوونی پتر بکات، دەستی بە سەرچاوەی گرنگ و پڕ بایەخ بگات و سەری شۆڕکاتەوە نێو دەیان کتێب، تا بە شێوەیەکی تیۆریانە بە دوای وەڵامی پرسیارە تیۆرییەکەی خۆیدا بگەڕێت، پرسیارێک کە لە جەوهەردا گومان دەخاتە سەر کۆی بونیادی شیعر وەک ژانرێکی باڵا و کاریگەر و ئامادە لەنێو هۆشیار و زمانی مرۆڤایەتیدا، بەڵام وشیارانە مامەڵە لەگەڵ هەم پرسیارەکە و هەم ئەو گومانەشدا دەکات کە دروستی کردووە.\nحسێن لەتێف، لەو بەشەدا جەخت لەسەر ئەوە دەکاتەوە کە ئەمە ئەو پرسیارەیە کە پێیوست بوو زووتر لەناو ڕۆشنبیریی کوردیدا، لە خۆمان بکردایە، ئەمەش لەو ڕوانگەیەوە کە شیعر، زۆرترین ڕووبەری ڕۆشنبیریی کوردی داگیرکردووە: جگە لەوەش گەڕان بە شوێن وەڵامی وەها پرسیارێکدا، هەم ئاسۆی تێگەیشتن و هۆشیاریی شیعریمان فراوان دەکات، هەمیش دەبێت بە سەرەتایەک بۆ خوێندنەوەی کەلەپووری شیعری کوردی.\nنووسەر هەر لەم بەشدا کە سەبارەت بە ئەدەبوونی شیعرە، خوێنەر دەخاتە بەردەم جۆرە دردۆنگییەکەوە و لاپرەسەن ناچاریان دەکات وردتر بەدوای وەڵامەکەدا بگەڕێن و هەموو خەیاڵ و هۆش و گۆشێکیان لەسەر کتێبەک بێت تا دەگەن بە دەرئەنجامێکی ڕازیکەر، ئەوەتا هەر خۆی دوودڵی خوێنەر پتر دەکات و دەپرسێت: ئەگەر شیعر ئەدەب نییە، ئەی چییە؟ چییەتی شیعر، بە تایبەت لە دەرەوەی بازنە و قاڵبە ئامادەکراوەکانی پێناسەدا، دیسان کردنەوەی دەرگایەکی دیەکە بۆ کنە و گەڕانی دیکە، هاوکات ڕازی نەبوونە بە یەک وەک وەڵامی تاک ڕەهەند و بێ مەودای ئەوتۆ، کە ڕەنگە پڕستی بڕینی نەبێت بۆ ڕۆژگار و زە مەنێکی دوورتر، ئەمەش بێگومان زیرەکی و وریایی لێکۆڵەر پیشان دەدات لە لێکۆڵینەوکەیدا و پێچەوانەی نەخشەی هەندێک لەو لێکۆڵینەوانەیە کە پەیژە ئاسا، پلە پلە سەردەکەون یان دادەبەزن، لێرەدا و لەم باسەدا، خوێنەر بە تامەزرۆییەوە، بە ڕێگا هەڵبەز و دابەز و هەڵەت و پڕ قۆرتەکانی گومان و ڕاڕاییدا دەبرێت، یانی لێرەدا خوێنەر دەبێت بڕێک بە وشیاری و ئاگاییەکی پترەوە دوای چەمک و پێناسە و گومان و پرسیارەکان بکەوێت بۆ ئەوەی ببێتە بە بەشێک لە پرۆسەی بەرهەمهێنانی ئاگایی و هۆشیاری و مەعریفەی شیعری.\nبە ڕای نووسەر شیعر ل ڕۆشنبیری کوردیدا بیری لێ نەکراوەتەوە، بەڵکو هەر نووسراوە، ئەمە ئەو خاڵە جەوهەرییەیە کە دەمانباتەوە لای بۆچوونە بەناوبەناگەکەی شاعیر و ڕووناکبیری ناوداری عەرەب (ئەدۆنیس) کە پێی وایە شاعیرێکی گەورە دەبێت ڕووناکبیرێکی گەورەش بێت، ئەم گۆمانە لە کایەی شیعری کوردی، کە بەشێکی بنچینەیی و کاریگەری نێو ڕووبەری ڕووناکبیری و ئەدەبیی ئێمەیە، ڕایەڵمان دکاتەوە بە پرسی هۆشیاری و مەعریفە و ئاستی ڕۆشنبیری شاعیرانی ئێمە و وامان لێ دەکات بپرسین: ئایا ئەو کەلەپوورە شیعرییەی ئێستامان بەرەنجامی بیرکردنەوە و تێڕامانی فیکری و فەلسەفی و دونیابینییەکەی فرەڕەهەند و مەودا دووری شاعیرانی ئێمەیە؟ ئایا شیعری باش و داهێنەرانە، توانای گۆڕینی ئاستی بیرکردنەوە و زیهنی چەقبەستووی تاکی کۆمەڵگای نییە؟ ئایا شیعر خاوەنی ئەو ئەفسوونە نییە کە سەرلەبەری بونیاد بیکردنەوە و تێڕوانین و تێڕامان و دونیابینیمان هەڵتەکێنیت و لەبری، هۆشیاریمان لە بەرزترین ئاستدا پێ بببەخشێت؟\nلر برشێکی دیکەی کتێبەکەیدا، بە ناوی جەوهەری شیعر (حسێن لەتیف) باس لەوە دەکات کە بە درێژایی مێژووی شیعر، هەریەل لە فەلسەفە، سیاسەت، پەروەردە و ئایین، زۆر بە قووڵی لە ڕۆڵی شیعر تێگەیشتوون، هەر بۆیە هەر یەک لەو کایانە ویستوویانە شیعر وەک کەرەستەی گەیاندنی ئامانجەکانی خۆیان بەکار بهێنن: چونکە لەوە تێگەیشتوون شیعر برووسکەئاسا بە هەموو ڕووبەرەکانی بیرکردنەوەوە و دەروونی مرۆڤ دەگات، بەڵام لێرەدا نووسەر قسە لەسەر بەکەرەستەکردنی شیعر دەکات و پێی وایە یەکەمین و گەورەترین زیان بوو بەر شیعر کەوتووە، ناوی واعیزەکان و دەوڵەتمەدار و سیاسیی و پۆپۆڵیستی دەبات کە هەمیشە شیعریان وەک ئامڕاز بەکارهێناوە: هەر بۆیە مێژووی شیعر، مێژووی گومانکردنە لە شیعر، ئەوەی لێرەدا و سەبارەت بە ڕاست و دروستیی بۆچوونە تیۆرییەکی نووسەر دەبێت بگوترێت، ئەوەیە کە جۆگەلەی درێژەوەبووی مێژووی شیعر، بە فۆڕم و تاک قاڵبی و نەخشەی داڕشتنیشییەوە، لەبری قووڵبوونەوە بە هونەر و تەکنیک و شێوازی نوێدا، تێما و بابەت و کەرەستەکانی نێو شیعر، جێگای تێڕامانی ڕەخنەگران و چێژی کاتیی خوێنەرانیش بووە، ئەو گومانە لەو شوێنەدا ڕەوایەتی خۆی پەیدا دەکات کە ئەگەر بە لاپەرە مێژووییەکانی ڕەخنەی ئەدەبی بە گشتی و ڕەخنەی شیعریدا بچینەوە، تەواو نائومێد دەبین، چەند هەولێکی کەمی لێرەولەوێ نەبێت کە بە دیدگا و ڕەهەندێکی ڕەخنەییانەوە تێکستە شیعرییەکانیان خوێندووەتەوە، سەرلەبەری ئەو میراتەی بۆمان ماوەتەوەم سوودێکی بۆ ئێستامان نابێت و نائومێدییەکەمان پتر دەکات وقومانەکەشمان قووڵتر دەکاتەوە.\nبەشێکی دیکەی ئەم کتێبە، بابەتێکی هەستیار و مایەی هەڵوەستە لەسەرکردنە (قەیرانی شیعر- قەیرانی دیدگا) و بەو پرسیارە ڕۆدەچێتە نێو باتەکەوە کە ڕۆژانە بێ هیچ باگراوند وئەرگۆمێنتێک بەرگوێمان دەکەوێت: ئایا شیعر لە پاشەکشەدایە؟ نووسەری کتێبی (عەقڵی شیعری) لەم بەشەدا ئەو دەنگۆیەی کە دەڵێت شیعر لە قەیراندایە، بە پرسیاریک وەڵام دەداتەوە: بۆ لە قەیراندایە؟ واتە دەگوترێت شیعر ل قەیراندایە، بەڵام ناگوترێت بۆچی؟ نووسەر لەم بەشەدا زیرەکانە گومان دەخاتە سەر ئەو دەنگۆیە و بە شێوەیەکی ورد هەندێک بەڵگە و هۆکار دەخاتە ڕوو و دواتر بۆچوونە تیۆرییەکانی خۆی پێشکەش دەکات.\nلێرەدا ناتوناین لەسەر کۆی بەشەکانی ئەم کتێبە بدوێین، ئەم نووسینەش جگە لە هەوڵێکی خاکەڕایانە بۆ ناساندنی ئەم کتێبە گرنگە بە خوێنەر، هیچی دیکە نییە، کتێبە باشەکان وەک هاوڕێ باشەکان وەهان، دەبێت دەستیا لەیەکدی گیر بێت و سوود و زانیاری وەربگرن لێیان، لە ئێستای دونیای ئیمەدا کە شیعرنووسین بووەتە یەکێک لە شێوازەکانی گوزارشتکردن لە خەمە گشتی و تایبەتییەکانی زۆرێک لە خەڵک، بە تایبەت گەنجان، هەقە دەست بە خوێندەوەی ئەم کتێبە بکەن، چونکە ڕستەوخۆ دەستکاری تێڕوانین و دونیابینییان دەکات و دەیانخاتە بەردەم بەرپرسیارێتیی ئەوەی کە لانی کەم شیعر نووسین وشەڕیزکردن و خۆبەتاڵ کردنەوە نییە، بەڵکو کایەیەکە پەیوەستە بە وشیاری و ڕۆشنبیرییەکی ئێجگار فراوانەوە.\nئەم بابەتە 193 جار خوێندراوەتەوە


دیگۆ مارادۆنا؛ چی دەزانین دەربارەی ئەفسانە ئەرجەنتینییەکە؟ | KURDPLAT\nدیگۆ مارادۆنا؛ چی دەزانین دەربارەی ئەفسانە ئەرجەنتینییەکە؟\nکوردپلات 11/27/2020 12:49:00 ص ليست هناك تعليقات\nسەرسوڕهێنەر، ناوبانگی خراپ، نائاسایی، بلیمەت و شەرمهێنەر. هەموو ئەم سیفەتانە دەدرێنە پاڵ مارادۆنا، جگە لەم وەسفانە، مارادۆنا سیمبولی تۆپی پێ بوو، سیمبولێک بۆ هەمیشە لەناو تۆپی پێدا دەمێنێتەوە.\nمارادۆنا یەکێک بوو لە بەهرەمەندترین یاریزانەکانی تۆپی پێ لە مێژوودا. ئەم ئەستێرە ئەرجەنتینیە ناوازە بە خوێندنەوە و خۆشەویستی بۆ یاری، خێرایی و تەکنیک هەمیشە هەوادارنی سەرسام دەکرد.\nهەرچەندە ئەو دڵی زۆرێک لە هەوادارانی "دەستی خودا"ی شکاند، لەڕێگەی ئالودەبوونی بە مادەی هۆشبەر، زۆریک لەوانی بێ هیوا کرد.\nمارادۆنا بلیمەت بوو\n60 ساڵ پێش ئێستە لەناوچەیەکی هەژارنشینی بۆینس ئایرنیس هاتە دنیا. دیگۆ ئارماندۆ مارادۆنا توانی لە گەنجێتیدا خۆی لە هەژاری ڕزگاربکات و بوو بە ئەستێرەیەکی تۆپی پێ، هەندێک ئەو لە پیللی بەرازیلیی گەورەترین یاریزانی مێژوو، باشتر دادەنێن.\nئەم ئەستێرە ئەرجەنتینییە لە 491 یاریدا 259 گۆڵی تۆمارکرد، ئەفسانەی بەرازیلی تۆپی پێی خستەلاوە و وەک باشترین یاریزانی سەدەی بیستەم هەڵبژێردرا. بەڵام فیفا دواتر یاساکانی دەنگدانی گۆڕی، تاوەکو هەردوو یاریزانەکە لەسەر شانۆی یەکەمیدا بن.\nمارادۆنا لەتەمەنێکی کەمدا توانایەکی سەرسوڕهێنەری پیشاندا. تیمی لاوانی ئەرجەنتۆنیۆس جونیۆرز بە یارمەتی ئەم لە 134 یاریدا شکستی نەهێنا و مارادۆنا هێشتا 16 ساڵ و 120 ڕؤژ بوو، بانگهێشتی تیمی نیشتیمانی کرا.\nئەو بە لاشە کورت و پانەکەیەوە و بەباڵایەکی 165 سانتیمەتریەوە، شکڵ و شیوەی لە یاریزانێکی تۆپی پێ نەدەچوو.\nدەستی خوا و گۆڵی سەدە\nمارادۆنا لە 91 یاری بۆ ئەرجەنتین 34 گۆڵی تۆمارکرد، کاپتنی تیمی نیشتیمانی ئەم وڵاتە بوو لە پاڵەوانێتی جامی جیهانی ساڵی 1984 و گەشتن بە یاری کۆتایی لە جامی جیهانی چوار ساڵی دواتردا.\nلەو جامی جیهانییەی لە مەکسیک ئەنجامدرا و تەنها چوار تیم مابوونەوە، لەیاریەکدا کەوت و ئەم کەوتنەی ناکۆکیەکی وای دروست کرد کە تا کۆتای ژیانی لە کۆڵی نەبوەوە.\nڕوداوی یاری بەرامبەر ئینگلتەرا پێش دەستپێکردنی فیکەی ناوبژیوان، دەستی پێکرد. شەڕی چوارساڵی پێشووی هەدوو وڵات لەسەر دورگەی فاڵکلاند هێشتا لە بیر نەکرابوو و یاریەکی چێژبەخش و پڕ لە توندوتیژی بوو.\nلە کاتێکدا 51 دەقیقە بەسەر یاریەکەدا ڕۆشتبوو، هێشتا هیچ تیمێک نەیتوانیبوو گۆڵ تۆماربکات، مارادۆنا و پیتەر شێڵتۆن بەرزبونەوە بۆ تۆپێک، بەڵام مارادۆنا زوتر لە گۆڵچی تیمی بەرمبەر گەشت بە تۆپەکە و بەدەست کردی بە گؤڵدا.\nئەفسانەکەی ئەرجەنتین دواتر لەبارەی ئەم گؤلەوە گوتی " هەندێکی بەیارمەتی مارادۆنا و هەندێکی بەیارمەتی دەستی خودا" تۆمارکرا.\nچوار دەقیقە دواتر گۆڵێکی دیکەی تۆمارکرد کە بە "گۆڵی سەدە" ناسرا. مارادۆنا تۆپەکەی لە یاریگای خۆیانەوە وەرگرت و بە نمایشێکی نائاسایی و بڕینی ژمارەیک یاریزان، تۆڕی گۆڵی ئینگلتەرای هەژاند.\nباری دەیڤیزی ڕۆژنامەنوسی بی بی سی گوتی " ئەم گۆڵە دەبێت بە شکۆوە باسی لێوەبکرێت. هیچ گومانێک لەسەر ئەم گۆڵە نییە. بێگومان ئەو بلیمەتی تۆپی پێیە."\nئینگلتەرا گۆڵێکی کرد و جیاوازی یاریەکەی کەمکردەوە، بەڵام ئەرجەنتین سەرکەوت بۆ قۆناغی دواتر. مارادۆنا لەبارەی ئەم یاریەوە دەڵێت ئەوە زۆر زیاتر بوو لە یارییەک، بابەتەکە سڕینەوەی ئینگلتەرا بوو."\nپاڵەوانی ناپۆلی و کێشەی مادەی هۆشبەر\nمارادۆنا دووجار ستانداردی گواستنەوەی یاریزانانی جیهانی تۆپی پێی شکاند، لە ساڵی 1982 بە 3 ملیۆن پاوەند لە بۆکاجۆنیۆرزەوە ڕویکردە بەرشەلۆنە و دوو ساڵ دواتر بە 5 ملیۆن لە بەرەشەوە چووە ناپۆلی.\nمارادۆنا بە هێلیکۆپتەر چووە ناو یاریگای سانپاولۆ و 80 هەزار هاندەر چاوەڕوانی بوون. پاڵەوانێکی تۆپی پێ هاتبووە شارەکە.\nمارادۆنا سەردەمی زێڕینی لە ئیتالیا بەسەربرد. ناپۆلی لەگەڵ مارادۆنادا لەساڵەەکانی 1987 و 1990 بووە پاڵەوانی خولی تۆپی پێی ئیتالیا و لە ساڵی 1989 جامی یوفای بەدەستهێنا، شانازییەک کە هەرگیز ئەم یانەیە نەیتوانی دووبارەی بکاتەوە.\nپاش یەکەمین پاڵەوان بوون، سەدان هەزار کەس بۆماوەی 5 ڕۆژ لەتەواوی شەقامەکاندا ئاهەنگیان گێڕا.\nمارادۆنا نەیدەتوانی لەگەڵ ئەو گرنگیپێدان و چاوەڕوانییەی هاندەراندا رابێت و گوتی "ئەم شارە سەرسوڕهێنەرە بەڵام من ناتوانم لێرە هەناسە بدەم. پێمخۆشە بتوانم بە ئاسایی لەم شارەدا پیاسە بکەم وەک ئەوانی دیکە."\nئەفسانەکەی تۆپی پێ کەوتە چنگی کامورا، دوچاری سەندیکای تاوانبارانی شار بوو و دواتر سەری لە ئالودەبوون بە کۆکاین دەرچوو.\nنەهامەتییەکانی مارادۆنا دوای دۆڕانیان بە ئەڵمانیای خۆرئاوا بە گۆڵێکی بێ بەرامبەر لە یاری کۆتای جامی جیهانی دەستیپێکرد. ساڵیک دواتر و دوای دەرچوونی پشکنینی دوپینگەکەی بە ئەرێی، 15 مانگ لەیاریکردن بێبەشکرا.\nلەگەڕانەوەیدا هەرچۆنێک بوو ، خۆی گەیاندە یاریەکانی جامی جیهانی ساڵی 1994، خۆشیە شێتانەکەی دوای هەژاندنی تۆڕی گۆڵی یۆنان، لە کاتێکدا هەموو کامێراکان ڕوخساری ئەویان نیشاندەدا، زۆر سەرسوڕهێنەر بوو.\nمارادۆنا نەیتوانی تاوەکو کۆتای ئەم جامە بڕوات و دوای ئەوەی دەرکەوت مادەی قەدەغەکراوی ئیفێدرینی بەکارهێناوە، ڕەوانەی ماڵەوە کرا.\nژیانی دوای وازهێنانی لە یاری\nسێ ساڵ دواتر و پاش ئەرێنی بوونی پشکنینی دوپینگی بۆ سێیەمجار، مارادۆنا لە ڕۆژی لەدایبوونی 37 ساڵیدا وازی لە یاریکردن هێنا. پیشەگەرێتی وەک یاریزانی تۆپی پێ تەواو بوو، بەڵام کێشەکانی هەر بەردەوام بوون.\nمارادۆنا بەهۆی تەقەکردن لە کۆمەڵێک ڕۆژنامەوان بە بادی، بڕیاری زیندانیکردنی "لەگەڵ جێبەجێنەکردنیدا" درا بۆ ماوەی دوو ساڵ و دە مانگ.\nگیرۆدەبوونی بە کۆکاین و کحول چەندین جار تەندورستیان خستە مەترسیەوە. هەروەها کێشی زیادی کرد و گەشتە 128 کیلۆ.\nلە ساڵی 2004 دا بۆ یەکەمین جار توشی جەڵدەی دڵ بوو و لەبەشی چاودێری تایبەت خەوێنرا.\nبە نەشتەرگەری، گەدەی بچوککردەوە تاوەکو کێشی کەمبکاتەوە. کاتێک دژی گیرۆدەبوونی لەگەڵ کحول دەجەنگا، ماوەیەکی لە کوبا بەسەربرد.\nسەرەڕای هەبوونی ئەم هەموو کێشانە، مارادۆنا لەساڵی 2008 بوو بە راهێنەری تیمی ئەرجەنتین. ئەرجەنتین بە ڕاهێنەرایەتی مارادۆنا گەشتە قۆناغی چوارەمی جامی جیهانی، بەڵام لەم قۆناغەدا بە چوار گۆڵی بێبەرامبەر دۆڕا بە ئەڵمانیا و دەرکرا.\nمارادۆنا لە چەندین تیمی دیکە ڕاهێنەرایەتی کرد و بەو هەرایانەی دەینایەوە، دەچووە پەڕەی یەکەمی ڕۆژنامەکان\nسەرەڕای هەموو کێشە تەندروستیەکانی، مارادۆنا ناچاربوو نەشتەرگەری جوانکاری بکات، کاتێک سەگێکی جۆری پێشبڕکێی خێرا گازی لێگرت و ناچاربوو نەشتەرگەری بۆ لێوی بکات.\nلە جامی جیهانی 2018ی ڕوسیا، بۆ سەیرکردنی یاری نێوان ئەرجەنتین و نەیجیریا چووە ناو یاریگا و لەگەڵ پۆستەکەی خۆیدا وێنەی گرت.\nلەگەڵ هاندەرانی نەیجیریادا سەمای کرد، پێش دەستپێکردنی یاریەکە دۆعای بۆ سەرکەوتنی ئەرجەنتین کرد، کاتێک گۆڵی یەکەمی ئەرجەنتین لەلایەن لیۆنێل میسیەوە تۆمارکرا ئاهەنگی گێرا، لەگەڵ بەردەوامی یاریەکەدا خەوی لێکەوت و دوای گۆڵی دووەمی ئەرجەنتینیش هەردوو دەستی وەک هێمای سەرکەوتن بەرزکردەوە.\nژیانی مارادۆنا پڕبوو لە گۆڕان، بەڵام تاوەکو کۆتا ڕۆژی ژیانی وەک مارادۆنا مایەوە، کەسێک هەموو شتێکی هەبوو جگەلە ژیانێکی ئاسایی.


وته‌بێژێك له ئه‌نجومه‌نی ئاسایشی هه‌رێم بێئاگایی ئه‌ندامه یه‌كێتییه‌كانی ئه‌نجومه‌نه‌كه له سێ ئۆپه‌راسیۆن راده‌گه‌یه‌نێت و رونكردنه‌وه‌یه‌ك بۆ كۆمه‌ڵا‌نی خه‌ڵكی كوردستان بڵاوده‌كاته‌وه.\nله رونكردنه‌وه‌كه‌دا هاتوه "ئه‌نجومه‌نی ئاسایشی هه‌رێمی كوردستان له پێنج ئه‌ندامی سه‌ره‌كی پێكهاتوه، كه بریتین له راوێژكاری ئه‌نجومه‌نی ئاسایش، سه‌رۆكی ده‌زگای ئاسایشی هه‌رێم، سه‌رۆكی ده‌زگای زانیاری، سه‌رۆكی ده‌زگای پاراستن و سه‌رۆكی هه‌واڵگریی پێشمه‌رگه. له‌م پێنج ئه‌ندامه، سێ ئه‌ندامیان له‌سه‌ر پشكی یه‌كێتیی نیشتمانیی كوردستانن و ته‌نها دوو ئه‌ندامیان پارتین، به‌ڵام دوای پرسیاركردن له هه‌ر سێ ئه‌ندامه باڵاكه‌ی یه‌كێتی له‌ناو ئه‌نجومه‌نی ئاسایشی هه‌رێم، ده‌ركه‌وت كه به‌رپرسانی یه‌كێتی به هیچ جۆرێك ئاگاداری ئۆپه‌راسیۆنی له‌و جۆره نین، كه رۆژی 26-10-2020 له‌رێی به‌یاننامه‌یه‌ك به ناوی ئه‌نجومه‌نی ئاسایشه‌وه بڵاوكراوه‌ته‌وه".\nهه‌روه‌ها ئه‌ندامانی ئه‌نجومه‌نی ئاسایش له پشكی یه‌كێتی، به‌یاننامه‌كه‌ی دوێنێی ئه‌نجومه‌نه‌كه‌یان و هه‌ر به‌یاننامه‌یه‌كی تری له‌و چه‌شنه ره‌تده‌كه‌نه‌وه و به هه‌ندی وه‌رناگرن و نایسه‌لمێنن، چونكه ئاگاداری روداوی له‌و جۆره نین، كه له هه‌رێم روویدابێت، رێگه‌ش ناده‌ن به‌ناوی ئه‌نجومه‌نێكه‌وه راگه‌یه‌ندراو بڵاوبكرێته‌وه، كه پێش بڵاوكردنه‌وه‌ی، ئه‌ندامه سه‌ره‌كییه‌كانی پرس و رایان پێ نه‌كرابێت.\nجێی وه‌بیرهێنانه‌وه‌یه، دوێنێ ئه‌نجومه‌نی ئاسایشی هه‌رێمی كوردستان له راگه‌یه‌ندراوێكدا، ئاماژه‌ی به‌وه‌كرد، هێزه‌كانی ئاسایش له چه‌ند رۆژی رابردودا چه‌ند هێرشێكی تێكده‌رانه‌یان له هه‌رێمی كوردستان پوچه‌ڵكرده‌وه و چه‌ندین كه‌سیشیان ده‌ستگیركردوه، كه په‌یوه‌ندیان له‌گه‌ڵ ئه‌و گروپانه‌دا هه‌یه.\n107 جار خوێندراوه‌ته‌وه\n10/27/2020 9:23:17 AM


د.کرمانج گوندی: ناڕێکی ماڵی کورد زیانی به پێگه‌ی کورد له عێراق و ناوچه‌که گه‌یاندووه\nله‌م دواییه‌دا د. کرمانچ گوندی پرۆفیسۆر له زانگۆی تێنیسی سته‌یت له ناشڤیڵ له ولایه‌تی تێنیسی له ئه‌مه‌ریکا سه‌ردانی کوردستانی عێراقی کردبوو. به‌شی کوردی ده‌نگی ئه‌مه‌ریکا به باشی زانی هێندی مه‌سه‌له‌ی که په‌یوه‌ندی به ڕه‌وشی کوردستان و په‌یوه‌ندیـیه‌کانیان له‌گه‌ڵ به‌غدا و چه‌ند بابه‌تێکی تر له‌گه‌ڵی تاووتوێ بکات.\nد. کرمانج له ده‌قی گفتوگۆیه‌کدا له‌گه‌ڵ هاوکارمان شایان پاشا پێی وابوو کوردستان مرونه‌تێکی زۆری له‌گه‌ڵ به‌غدا نیشانداوه. وه گوتی ده‌بێت ئۆپۆزسیۆن به‌رنامه‌ی هه‌بێت و له بیری نه‌که‌ن ئه‌گه‌ر ده‌سه‌ڵاتی کوردی له به‌ین بچێت ، شتێك نامێنێته‌وه که ئۆپۆزسیۆن له به‌رامبه‌ریدا کاربکات.\nله‌مه‌ڕ گه‌شه‌سه‌ندنی ئابوری له کوردستاندا، د. کرمانج گوتی گرانییه‌کی زۆر هه‌یه و پێویسته سه‌رۆکی هه‌رێمی کوردستان هه‌وڵبدات به هاوکاری له‌گه‌ڵ کابینه‌ی وه‌زیران و په‌رله‌مان فۆرمولایه‌کی نوێ بۆ بازاڕی کوردستان دروست بکه‌ن و جێبه‌جێیبکه‌ن که بازاڕ ئاسانتر بکات و ژیانی خه‌ڵکی خۆشتر بێت ئه‌وسا پێی وابوو گله‌یی له ئاستی ده‌سه‌ڵاتی کوردستان که‌مده‌بێته‌وه.\nگفتوگۆ له‌گه‌ڵ کرمانج گوندی 13 ی 9 ی ساڵی 2012


"Lettera Ad Un Bambino Mai Nato"-- Oriana Fallaci\nدایكم ده‌ڵێ كچ له دایکبوون، به‌دبه‌ختییه‌كی گه‌وره‌یه و من هیچ باوه‌ڕ‌م به‌م\nقسه‌یه نییه! هه‌ر كه دڵته‌نگ ده‌بێ ده‌ڵێ: " ئاخ بریا وه‌ک پیاو له دایک ببام!" ده‌زانم دونیای ئێمه به ده‌ست پیاوان و بۆ پیاوان ساز كراوه و زۆره‌ملی كردن و زوڵم و زۆری ڕیشه‌ی خۆیان سه‌یر داكووتاوه! له‌و چیرۆكانی پیاو بۆ سه‌لماندی ڕاست بوونی خۆیان سازیان كردووه یه‌كه‌م گیانله‌به‌ر ژن نییه، پیاوێكه به ناوی "ئاده‌م"، دواتر "حه‌وا" له‌ولاوه په‌یدای ده‌بێ تا "ئاده‌م" له ته‌نیایی ڕزگار بكات و تووشی گرفتی بكات! له ناو نیگاره‌كانی سه‌ر دیواری كلیسه‌كانیش خوا پیره پیاوێكی ڕیش سپییه، نه‌ک داپیره‌یه‌کی قژ سپی ...\nڕۆڵه‌م، ژن بوون شتێكی زۆر جوانه! شتێكه كه بوێرییه‌کی یه‌کجار زۆری ده‌وێ! شه‌ڕێكه كه كۆتایی نییه! ئه‌گه كچ له دایک بیت، ده‌بێ زۆر شت فێر بی، پێش هه‌موو شتێک ده‌بێ زۆر به‌شه‌ڕ بێی تا بتوانی بڵێی ئه‌گه خودایه‌كیش هه‌بێ، ده‌كرێ به وێنه‌ی داپیره‌یه‌كی قژ سپی یان كچێكی شیرن بێت! ڕۆڵه‌م، ئه‌گه‌ر كچ بیت، شه‌ڕێكی گه‌وره‌ت له پێشه تا بتوانی بسه‌لمێنیت ئه‌و ڕۆژه وا "حه‌وا" سێوی مه‌منووعی له‌دار كرده‌وه، گوناح له دایک نه‌بوو، به‌ڵكوو جوانترین ڕووداوی ژیان سه‌ری هه‌ڵدا كه پێی ده‌گوترێت "یاغی بوون".\nئه‌ی ڕۆژگار ....\nشێره‌ژنێک، مشکێک، قیژه‌ی هالیوودی و باقی به‌سه‌رهاته‌كه:\nله‌بیرمه منداڵ بووم جارێكی ده‌گه‌ڵ براكه‌م شه‌ڕم كردبوو یان ئه‌و شه‌ڕی ده‌گه‌ڵ من كردبوو. وه‌بیرم به‌ڵام نایه له سه‌رچی بوو. له‌بیرمه چوومه ژووره‌كه‌ی خۆم، ده‌رگام پێوه‌دا و له سه‌ر لێواری ته‌خته‌كه‌م "نیوه ڕاكشام" و سه‌رم كرده سه‌ر سه‌رینه‌كه‌م و گریام. براكه‌م دوای ماوه‌یه‌كی كورت هاته ژووری من و كه دی ئاوا "شیک" خه‌ریكم ده‌گریم، به ته‌وسه گوتی " خانم مۆدێل هالیوودی ده‌گری!"\nبۆخۆم وه‌پێكه‌نین كه‌وتبووم. ڕاستی ده‌كرد. ئه‌و جۆره گریانانه زۆر شیكن و بۆ كاتی توڕه‌یی نابن. ئیتر من له كوێ فێری ئه‌و مۆدێله ببووم نازانم! له‌و شه‌وانه‌شدا مێژوو دووپات بووه! لێره، كه ده‌رگای ژووره‌كه‌م كرده‌وه، مشكێكی ناحه‌زی ناشیرینی پیسی قاوه‌یی له سه‌ر مێزه‌كه دانیشتبوو و نازانم خه‌ریكبوو چی ده‌خوارد. من كه زه‌نده‌قم چووبوو، چاوه‌ڕوانی وه‌ی بووم به هه‌موو هێزی خۆمه‌وه بقیژێنم و هه‌ڵێم. كه‌چی هه‌ر دوو ده‌ستم له سه‌ر گۆنام دانا و قیژه‌یه‌كی نه‌رم و نیانم كرد. خۆم به زه‌حمه‌ت گوێم له هاواره‌كه‌م بوو. مشكی خوێن تاڵ، هه‌ر ئاوڕووی له من نه‌داوه و خه‌رامان خه‌رامان چوو له ژێر یه‌كێ له ته‌خته‌كانی ژووره‌كه خۆی حه‌شار دا. من چیم كرد؟ چاوێكم له ئاوێنه‌ی ته‌نیشتم كرد. دیم ده‌سته‌كانم هه‌روا له سه‌ر گۆنام بوون. لیوانه‌كه‌م هه‌ڵگرت چووم چایی بێنم!!!\nله ده‌ڕێ تووشی كاک ده‌شتی و دووی دی بووم. گوتم كاكه ژووری من مشكی لێیه، زه‌حمه‌ت نه‌بێ، بۆمان بگره! سێ كه‌ڵه پیاوم بۆ ڕاوه مشک نارده ژووره‌كه‌م و خۆم له ده‌رێ چاوه‌ڕوانیم كرد. مشک په‌یدا نه‌بوو. هه‌رچی په‌توو و دۆشه‌گ و باله‌نج و ته‌خت بوو له ژوورێ هه‌ڵیان ته‌كاند. ده‌رگاكانیان به یه‌کدادا. مشک " به ئاودا چوو" و نه‌ما. جله‌كانم هه‌موو برد بۆ شۆردن. گوتم ئه‌ی، نه‌ک به سه‌ریاندا پیاسه‌ی كردبێت. نه‌خێر كوبی خانم به ده‌ست نه‌مشۆرد. به پا كه‌وتمه گیانی جله‌كانمه‌وه. كه هاتمه ده‌ر، ده‌بینم مشكی سه‌گ باب، به لاروله‌نجه له ژووره‌كه‌ی من هاته‌ده‌ر و به كاوه‌خۆ چووه ناو ژووره‌كه‌ی ته‌نیشتم. شیلانگم هێنا دارودیواری ژووره‌كه‌م شووشته‌وه. دوور له چاوی به‌رپرسه‌كانی ئه‌م شوێنه، مه‌لافه‌یه‌كم هێنا و كونی ژێر ده‌رگام پێ گرت تا مشکه نه‌توانێ بگه‌رێته‌وه. ئیتر وه‌مزانی دڵم به‌و شتانه ده‌حه‌سێته‌وه. خه‌ریک بووم جله‌كانم هه‌ڵده‌خست به‌رق (كاره‌با) نه‌ما. بۆ مه‌گه من ده‌موێرا بچمه‌وه ژوورێ. خۆم به چاوی خۆم دیم مشكه ڕۆیشت، كه‌چی هه‌رچی كردم نه‌موێرا به تاریكی بچمه‌وه ژوورێ. خۆ چرای نه‌فتیم نییه هه‌ڵیكه‌م و له تاریكیدا دانه‌نیشم. له سه‌ر پلیكانه‌كانی به‌رده‌رگا دانیشتم. دڵم خۆشبوو گوتم زۆر زۆره‌كه‌ی ساعه‌تێكی تر به‌رق دێته‌وه. به‌ڕێزێک هات كه‌مێک قسه‌ی ده‌گه‌ڵ كردم، باقی كاته‌كه‌ش خۆم به ژماردنی تاقه لۆقه ئه‌ستێره‌ی كاڵ و دووری ئاسمان سه‌ر قاڵ كردبوو. نیشان به‌و نیشانه به‌رق تا ساعه‌ت 1:15 به‌یانی (نیوه شه‌و) نه‌هاته‌وه. كه به‌رقیش هه‌ڵبووه، ده‌رگام كرده‌وه، به ته‌قه ته‌ق چوومه ژوورێ، گوتم با ئه‌گه مشكی لێیه بترسێ. تا به‌یانی چاوم له سه‌ر یه‌ک دانه‌نا. هه‌ر چاوم له ژێر ته‌خته‌كانی تر و سه‌ر مێزه‌كه بوو. ده‌مگوت با ئه‌گه هات، زوو هه‌ڵێم!\nهه‌موو ئه‌وانم گێراوه ئه‌وه بڵێم كه كاتێ گوتیان " یانی ئه‌وه‌نده له مشک ده‌ترسی؟"، زۆر له سه‌ره‌خۆ و به دڵنیاییه‌وه گوتم: "نا، ناترسم، هه‌ر زۆرم پێ پیسه!"


کورد – بڵاگی چاوگ\nئەڵقەی 98 – تۆڕی کۆمەڵایەتی و تەکنەلۆژیا بۆ ئێمەی کورد\nباسێکی دوور و درێژ لەسەر تۆڕی کۆمەڵایەتی بەتایبەت و تەکنەلۆژیا بۆ ئێمەی کورد.\nئێمە فەریکین و نەشیاوین بۆ ئەم دەرفەتە.\nبێئیشی وەکو پرۆژە و کارکردن لە دەزگایەکدا یان شوێنێکدا هۆکارن.\nبوختان و درۆکردن یا ئازادی و ڕای جیاواز.\nسنوری نێوان زانیاری و هەواڵ چییە، دەکرێت ئاوها تێکەڵی بکەین؟\nدەزگای دەوڵەت و شیاری مێدیا چی کاریگەری خراپی هەیە؟\nپۆستکراوە لە تشرینی یه‌كه‌م 18, 2019 تشرینی یه‌كه‌م 18, 2019 نووسەر ڕەمەزان عەبدوڵڵاهاوپۆلەکان پۆدکاستتاگ پۆدکاستی چاوگ، تەکنەلۆژیا، تەکنۆلۆجیای زانیاری، تۆڕە کۆمەڵایەتییەکان، چاوگ، زانیاری، کوردلێدوانیک بەجێ بهێلە لەسەر ئەڵقەی 98 – تۆڕی کۆمەڵایەتی و تەکنەلۆژیا بۆ ئێمەی کورد\nبەردەوام بە لە خویندنەوەی ئەڵقەی دووەم\nپۆستکراوە لە كانونی یه‌كه‌م 26, 2016 حوزه‌یران 23, 2019 نووسەر Alan Hilalهاوپۆلەکان پۆدکاستتاگ پۆدکاست، چاوگ، کورد، کوردستانلێدوانیک بەجێ بهێلە لەسەر ئەڵقەی دووەم\nبەردەوام بە لە خویندنەوەی ئەڵقەی یەکەم\nپۆستکراوە لە كانونی یه‌كه‌م 19, 2016 حوزه‌یران 23, 2019 نووسەر Alan Hilalهاوپۆلەکان پۆدکاستتاگ پۆدکاست، چاوگ، کورد، کوردستانلێدوانیک بەجێ بهێلە لەسەر ئەڵقەی یەکەم


ڕۆژانە زیاتر لە 1000 كه‌س بەهۆی برسیەتی و بەد خۆراکی دەمرن\n10:05 - 23/03/2022\nڕۆژانە زیاتر لە 1000 كه‌س بەهۆی برسیەتی و بەد خۆراکی دەمرن\nئەگەر بونەوەرێکی سەر لێشێواو هەبێت لەم گەردوونە ئەوا ئەو بونەوەرە ئێمەی مرۆڤین، لە سەردەمێکی زۆر سەرنجڕاکێش دەژین چونکە ڕۆژانە پتر لە 1000 مرۆڤ بەهۆی برسیەتی و بەد خۆراکی دەمرن لە هەموو جیهان، هەروەها ژمارەی هەموو برسیەکان لە جیهان یان ئەوانەی ڕۆژانە لەبەر هەژاری خواردنی پێویستیان دەست ناکەوێت لە ئێستادا پترە لە 840 ملیۆن کەس.\nبەڵام ئەمە لە کاتێکدا ڕوودەدات کە ساڵانە بڕی پتر لە 30% لە تێکڕای ئەو هەموو خواردنەی بەرهەم دەهێنرێت لەسەرانسەری جیهان ناخورێت، بەڵکو لەجیاتی ئەوە فڕێدەدرێت، بڕی زۆری فڕێدەرێتە نێو زەریاکان، بڕێکیشی دەخرێتە ژێر زەوی، بڕەکەی تریشی لەڕێگەی تەنەکەی خاشاکی بازاڕەکان و چێشتخانەکان و ماڵەکان لەگەڵ خاشاکی تر فڕێدەرێتە سەر گوفەکەکان و بۆگەن دەکات، ئەو بەرهەمە خۆراکیانەی دەبن بە خاشاک و فڕێدەدرێن گازی میثان بەرهەمدەهێنن کە گازێکی ژەهراویە و لەگەڵ دووەم ئۆکسیدی کاربۆن زۆر کاریگەرە و بەشدارە لە دروستبوونی گۆڕانی کەش و هەوای گۆی زەوی.\nبەپێی زانیاریەکانی ڕێکخڕاوی FAO ی سەر بە نەتەوە یەکگرتووەکان، ساڵانە بە بەهای پتر لە 7.5 ترلیۆن دۆلار خۆراک لەسەرانسەری جیهان فڕێدەدرێت، ئەمەش واتە حەوت هەزار و پێنج سەد ملیار دۆلار.\nزۆرترین ڕێژەی خۆراکی فڕێدراویش لە جیهان لە ویلایەتە یەکگرتووەکانی ئەمەریکایە، جۆر و بڕی ئەو بەرهەمە خۆراکیانەی کە لە ئەمەریکا فڕێدەدرێن بریتین لە نزیکەی 39% ی هەموو سەوزە و میوە بەرهەمهێنراوەکان، نزیکەی 17% شیر و بەرهەمەکانی، نزیکەی 14%ی گۆشتەکان بەهەموو جۆرەکانی، هەروەها بڕێکی زۆر لە دانەوێڵەکان، بەهای هەموو ئەو خۆراکە فڕێدراوانەش ساڵانە تەنیا لە ئەمەریکا دەگاتە پتر لە 440 ملیار دۆلار.\nبەر لەدەیەها هەزار ساڵ کاتێک مرۆڤەکان بەگروپی بچوک بچوک لەئەشکەوتەکان و دەشتاییەکان ژیاون ئەو ڕۆژانە لە ژیانیان ئاهەنگ بووە کە تێریان خواردوە و خواردنی پێوستیان هەبووە، ئایا دەزانن چەندە ئاوی سازگار پێوستە بۆ بەرهەم هێنانی هەموو ئەو خۆراکانە..؟ ئێوە دەزانن چەندە وزە بەکاردەهێنرێت لەبەرهەم هێنانیان..؟ یان چەندە دارستانمان بڕیوە بۆ ئەوەی بیانگۆڕین بە بەکێڵگەکانی کشتوکاڵ و بەخێوکردنی ئاژەڵ و پەلەوەرە خۆماڵیەکان بۆ بەرهەمهێنانی ئەو خۆراکانە..؟\nفڕێدان و بەهەدەردانی خۆراک ئەگەر بە مەبەست ئەنجام بدرێت تاوانێکە بەرانبەر بە ژینگە و هەژارانی جیهان و بەرانبەر بە ژیان دەکرێت، ئێمەی مرۆڤ نابین بە خاوەنی شارستانیەتیەکی ڕاستەقینە ئەگەر هەژاری و برسیەتی بەو شێوەیەی ئێستا هەبێت و بمێنێت، نابین بە خاوەن شارستانیەتی ئەگەر ژیاندۆست و ژینگەدۆست نەبین.


فۆلکلۆر - ویکیپیدیا، ئینسایکڵۆپیدیای ئازاد\nفولکلۆر (بە ئینگلیزی: Folk) بە بەشێک لە کولتووری ھەر نەتەوەیەک دەڵێن کە بەشێک لە فەرھەنگی ئەو نەتەوەیە.\n١ فولکلۆری کوردی\n٢ وشەی فۆلکلۆر و واتاکەی\nکورد خاوەنی فولکلۆرێکی مەزنە. فولکلۆری کورد بریتییە لە :\nوشەی فۆلکلۆر و واتاکەی[دەستکاری]\nفۆلکلۆر، وشەیەکی لێکدراوە لە دوو وشەی (Folk+Lore) ی ئینگلیزییەوە ھاتووە ، کەیەکمیان مانای (خەڵک) یان (گەل) دەگرێتەوە و دووەمیان مانای (چیڕۆک ، ژیریی ، ھونەر ، زانست) دەگرێتەوە ، واتە سامان یان کەلەپووری خەڵک ، بەم پێیە فۆلکلۆر بە ھەموو ئەو سامان و کەلەپوورە کۆنانە دەڵێن کە بە درێژایی مێژوو دەست کرد و بەرھەمی خەڵک بوون و ماونەتەوە ، وەک: پاشماوەکانی جل و بەرگی میللی کۆن و ئێستا ، ڕایەخ و ھۆی تێدا خواردن (قاپ ، کاسە ، کەوچک) و گەلێک چەشنی پیشەسازی و نەقش و نیگار و جۆری خواردەمەنی و گەلێک شتی تر کە شەقڵی تایبەتی کۆتی میللەتێک لە بەرھەمێکی دەست کرد یا بەرھەمی بیردا بھێڵێتەوە.\nھەندێک جار لەناو فۆلکلۆردا بەشی بیر ، یا بەشی ئەدەب جیا دەکەونەوەو پێی دەڵێن (بەرھەمی سەرزاری خەڵک) ئەو بەرھەمەش ئەوەیە کە بەسەر زارەوەیە ، دەماو دەم و پشتاو پشت ، کوڕ لە باوکەوە ، منداڵ لە دایکەوە دەیبیستێت و دەمێنێتەوە ، لەبەر ئەمە ئەدەبی فۆلکلۆر بە بەرھەمی تاقە کەسێک دادەنرێت ، بەڵکو دەدرێتە پاڵ ھەموو میللەت ، بەرھەمێکە کە ھەموو گەل خوڵقاندوویەتی ، بەرھمی فۆلکلۆری شێوەیەکی سادەی وای ھەیە ، کە ھەموو گەل تێی بگات و شەقڵی تایبەتی ئەو گەلە یا ئەو زەمان و دەوری خۆی پێوەیە .\nبەرھەمی فۆلکلۆر ئێجگار زۆر لە ناو خەڵک بڵاوە ، تا کاتی بڵاو بوونەوەی خوێندەواری و شارەزابوونی خەڵک و ڕاھێنانیان لەگەڵ ئەدەبیاتی نوسراودا ، کەم کەس ھەیە شتێک لە فۆلکلۆری گەلەکەی خۆی نەزانێت و لەبەری نەبێت و بە گووتن و گێڕانەوە دەری نەبڕێت.\nئەدەبیاتی فۆلکلۆر لەناو ھەر میللەتێکدا ، چەند بەش و جۆری ھەیە و ئەم بەش و جۆرانە ڕەنگە ھەندێکیان لە فۆلکلۆری ھەموو میللەتدا یا لە فۆلکلۆری چەند میللەتێکدا یەک بن و ڕەنگە ھەندێکیان جیا بن ، لەبەر ئەمە ھەر میللەتە دەتوانێت چەشنەکانی بەرھەمی ئەدەبی فۆلکلۆری خۆی دەست نیشان بکات.\nکوردی پۆلی نۆیەمی بنەڕەتی\nوەرگیراو لە «https://ckb.wikipedia.org/w/index.php?title=فۆلکلۆر&oldid=792798»\nئەم پەڕەیە دواجار لە ١٣:٥٦ی ٥ی حوزەیرانی ٢٠٢١ نوێ کراوەتەوە.


بۆ دەبێت واز لە جگەرەکێشان بێنین؟ - جام کوردی | JAMEKURDI\nHome زانست و تەندرووستی\nبۆ دەبێت واز لە جگەرەکێشان بێنین؟\nجام کوردی – بە پێی ئامارەکانی ڕێکخراوی تەندرووستی جیهانی زیاتر لە سەدا 30 ی نەخۆشییەکان دڵ و یەک لە سەر سێی نەخۆشییەکانی هەناسەدان لە نێو ئەو کەسانەیە کە جگەرە دەکێشن. ڕێژەی هەڵامەت، هەوکردنی گوێ، کۆکە و کێشەی دەنگ لەو منداڵانەی کە باوک یان دایکی جگەرکێشیان هەیە زیاترە لەو منداڵانەی کە باوک و دایکیان جگەرە ناکێشن.\nin زانست و تەندرووستی\nبە پێی ڕاپۆرتی جام کوردی، تەنانەت بۆنی جگەرەش دەتوانێت زیان بەو کەسانە بگەێنێت کە لە نزیک کەسی جگەرەکێشدان. توێژەران لە سەر کاریگەرییەکانی دوکەڵی جگەرە هۆشدارییان داوە و کەم نین ئەو منداڵانەش کە لە بۆنی جگەرەی باوک و دایکی خۆیان تووشی کێشە دەبن.\nبەدەر لەمانەش چەندین هۆکار بۆ وازهێنان لە جگەرەکێشان هەیە کە لە درێژەدا ئاماژەیان پێدەدرێت:\n1 – ئێوە دەتانەوێت نموونەیەکی باش بۆ منداڵان، دۆستان و ئازیزانی خۆتان بن.\n2 – بەکارهێنانی جگەرە دەتوانێت کاریگەری نەرێنی لە سەر پەیوەندییە کۆمەڵایەتییەکانی ئێوە دابنێت. وازهێنان لە جگەرەکێشان بە واتای ئەوە دەبێت کە هیچ سنورێک لە بەردەم پەیوەندییەکانی ئێوەدا نییە، ئێوە دەتوانن بە بێ هیچ هەستکردن بە پەراوێزکەوتنێک لە گەڵ کەسانی دیکە لە پەیوەندیدا بن.\n3 – وازهێنان لە جگەرەکێشان دەتوانێت کارامەیی ئێوە زیاتر بکات و چیدی ناچار نین بۆ جگەرەکێشان بەردەوام کارەکانتان ڕابگرن.\n4 – ئێوە دەتوانن پارەی خۆتان لە پێناو کاری گرنگتر بەکار بێنن نەک کڕینی جگەرە.\n5 – توێژینەوەیەک پیشانی داوە کە کەسانی جگەرەکێش بە شێوازی مامناوەند 1.4 ملیۆن دۆلار تێچووی کەسییان هەیە کە ئەویش تێچووەکانی کڕینی جگەرە، تێچووە پزیشکییەکانی پەیوەندیدار بە جگەرەکێشان و مووچەی کەمتر بە هۆی جگەرەکێشان و بەرکەوتنی دووکەڵی جگەرەیە.\n6 – بەکارهێنانی جگەرە کاریگەریی لە سەر تەندرووستی و کارامەیی کرێکارەکان هەیە و ئەوان ڕوبەڕوی ڕۆژانی لەدەستدانی شوێنی کار دەکاتەوە.\n7 – بەکارهێنانی جگەرە تێچووی خێزانەکان لە بوارەکانی پێداویستییە سەرەتایی و سەرەکییەکان وەک خواردن و خانوو بەرەو خۆی بەلاڕێدا دەبات و ڕێژەی هەژاری زیاتر دەکات.\n8 – بەکارهێنانی جگەرە بە ڕێژەی 1.4 ترلیۆن دۆلاری ئەمریکی، تێچووی تەندرووستیی بۆ نەخۆشییە پەیوەندیدارەکان، لەدەستدانی سەرمایەی مرۆڤی بە هۆی نەخۆشییەکان و مردنەکانی تایبەت بە جگەرەکێشان، بە سەر کەرتی ئابوریی جیهاندا دەسەپێنێت.\n9 – کەسانی جگەرەکێش ئەگەرێکی زۆرە منداڵیان نەبێت. بە پێچەوانەوە وازهێنان لە جگەرەکێشان دەتوانێت کێشەکانی تایبەت وەک منداڵ نەبوون، منداڵبوونی پێشوەختە، کۆرپەلەی بە کێشی کەم و لەبارچوونی منداڵ کەم بکاتەوە.\n10 – ساڵانە بە هۆی جگەرەکێشانەوە زیاتر لە 8 ملیۆن کەس لە جیهان گیان لە دەست دەدەن.\n11 – جگەرە نیوەی بەکارهێنەرەکانی دەکوژێت، بەکارهێنانی جگەرە و جۆرەکانی دیکەی دوکەڵ بە هەر شێوازێک هەڕەشە لە تەندرووستی ئێوە دەکات و هۆکاری سەرهەڵدانی جۆرەکانی نەخۆشییە.\n12 – نێرگەلە زیاتر لە جگەرە زیانی هەیە.\n13 – هەندێک کات جگەرەکێشان یان نێرگەلە دەتوانێت ببێتە هۆکاری نەخۆشیی شێرپەنجە دەم و ددان، کلۆربوونی ددانەکان، پەڵەی سپی و نەخۆشییەکانی پوک.\n14 – نیکۆتینی نێو هەندێک دووکەڵی دیکە ئاسانتر لە جگەرەکێشان ڕاکێشی جەستە دەبێت و خوگرتن بەمەش زیاتر دەکات.\n15 – ئەوانەی جۆرەکانی دوکەڵ بەرهەم دێنن، زیاتر مەترسی نەخۆشییەکانی پێستیان لە سەرە.\n16 – لە هەندێک وڵات، منداڵان لە مەزراکانی وەبەرهێنانی دوکەڵەکان کار دەکەن، وەک لە ئەفغانستان بۆ وەبەرهێنانی تلیاک، کە نەک تەنیا تەندرووستی بەڵکوو خوێندەواری ئەوانیش دەخاتە مەترسییەوە.\n17 – بەکارهێنانی جگەرە و جۆرەکانی دیکەی دوکەڵ دەتوانێت هەژاری زیاتر بکات، لە بەر ئەوەی کە ئەو کەسانە هەڕەشە و مەترسی زۆری نەخۆشییەکان، مردنی پێشوەختە بە هۆی شێرپەنجە، نەخۆشییەکانی هەناسەدان یان نەخۆشییەکانی پەیوەندیداریان لە سەرە و ئەمەش خێزانەکان لە داهات بێبەش دەکات و تێچووی زیاتری تەندرووستی بە سەر ئەواندا دەسەپێنێت.\n18 – زۆربەی ئەوانەی لە بەشی وەبەرهێنانی جگەرە و جۆرەکانی دیکەی دوکەڵ کار و چالاکی دەکەن داهاتێکی کەمیان هەیە، لە کاتێکدا کە کۆمپانیا گەورەکان سوودێکی ئێجگار زۆریان دەبێت./.\nئەورووپا دۆزەخێک بۆ کۆمەڵگای موسڵمانان\nئەو 9 خووەی مێشک لە ناو دەبەن


کوردیپێدیا - یەپەگە :لە عەفرین 15 سەرباز و چەتەی تورکیا کوژران\n📝 یەپەگە :لە عەفرین 15 سەرباز و چەتەی تورکیا کوژران | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nیەپەگە :لە عەفرین 15 سەرباز و چەتەی تورکیا کوژران\nیەپەگە رایگەیاند کە لەماوەی 9 رۆژدا 15 سەرباز و جەتەی تورکیا کوژراون.\nناوەندی راگەیاندنی یەپەگە دەربارەی چالاکیەکانی ئەم دواییەی شەرڤانانی خۆیان و یەپەژە لە عەفرین لێدوانێکی نوسراوی بڵاوکردەوە.\nلە لێدوانەکەدا هاتووە لە 29ی نیسانەوە هەتا 8ی گولان ژمارەیەکی زۆر چالاکیمان دژ بە داگیرکەران ئەنجام داوە. لە ئاکامی ئەو چالاکیانەشدا 15 سەرباز و چەتەی تورکیای داگیرکەر کوژراون و 5یش برینداربوون.\nبەپێی لێدوانە نوسراوەکەی یەپەگە، ئەنجامی چالاکیەکان بەم شێوەیە:\n29ی نیسان، سوپای داگیرکەری تورکیا و چەتەکانیان لە هەرێمەکانی مابەتا و دەوروبەری، ئۆپەراسیۆنێکی سەربازییان ئەنجامداوە، بەڵام هیچ ئەنجامێکیان دەست نەکەوت و ناچار کشانەوە.\nرۆژی 30 نیسان، لە هەرێمەکانی نێوان گوندەکانی کەڤەرمەزر و مەراسک-ی سەر بە ناوچەی شەرای، شەڕ لە نێوان سوپای داگیرکەری تورکیا و شەرڤانانماندا روویدا. ئەگەرچی شەرەکە زۆری نەخایاند، بەڵام سەربازێکی سوپای داگیرکەری تورکیا کوژراو دوو چەتەی گرێدراویشیان برینداربوون.\nرۆژی 3ی گولان، هێزەکانمان لە گەرەکی مەحمودییە لە یەکینەکانی سوپای داگیرکەری تورکیان داوە و لەئاکامیشدا لانیکەم سەربازێکی سوپای داگیرکەری تورکیا کوژرا و 2ی تریش برینداربوون.\nرۆژی 5ی گوڵان لەسەر چیای هاوار، سوپای داگیرکەری تورکیا، سێ هێرشی ئاسمانیی ئەنجامداوە، بەڵام هیچ ئەنجامێکیان وەدەست نەکەوتووە.\nرۆژی 5ی گوڵان، هێزەکانمان لە هەرێمەکانی نێوان گوندەکانی باسوفان و بەهیە'ی سەر بە ناوچەی شێراوا، کەمینێکیان بۆ چەتەکانی سوپای داگیرکەر نایەوە و دایان بەسەر ئۆتۆمبیلێکی سەربازیدا، لەئاکامی ئەو چالاکیەشدا 6 چەتەی ئەحرارولشەرقیە و سەربازێکی سوپای داگیرکەری تورکیا کوژران. پاش چالاکیەکەش سوپای داگیرکەری تورکیا و گروپی چەتەکانیان هیرشیان کردۆتە سەر گوندنشینان.\nهەمان رۆژ، لە ناوەندی ناوچەی جندرسیە لە بەرامبەر چەتەکانی ئەحرارولشەرقیە چالاکیەک ئەنجامدرا. لەئاکامیشدا 4 چەتە کوژران و ناوی دوانیان ئاشکرابووە کە بریتین لە هەریەک لە عەلی ئەلدەری و مستەفا خەلیل.\nرۆژی 6ی گولان، سوپای داگیرکەری تورکیا و گروپی چەتەکانیان لە دوروبەری عەفرین ئۆپەراسیۆنێکی سەربازییان ئەنجامدا. لەئاکامی ئەو ئۆپەراسیۆنەدا 5 هاوڵاتی کە ژن و منداڵیشیان تیدایە، لەلایەن داگیرکەرانەوە رفێندراون.\nرۆژی 8ی گوڵآن، لە بەرامبەر گروپی 23ی چەتەکان، لەسەر رێگای نێوان جندرێس و گوندی حەمام'دا هیزەکانمان چالاکیەکیان ئەنجامدا. لەئاکامیشدا 4 چەتەی هێزەکانی داگیرکەر کوژران و چەتەیەکیش برینداربوو. یەک لە چەتە کوژراوەکان ناوی خەلیل ساحید'ە و خەڵکی خابایە. یەکێکی تر لە چەتە کوژراوەکان ناوی محەمەد عەبدول جاسمە و خەڵکی سەراقیبای ئیدلیبە. هەروەها ئەو چەتەیەی کە برینداربووە، لە نەخۆشخانە تیمار دەکرێت و رەوشی تەندروستی سەختە.\nدیسان و لەهەمان رۆژدا، لە دەوروبەری گوندی دیربەلوت'دا سەربازێکی سوپای داگیرکەری تورکیا کوژرا.\nژمارەی کوژراوانی سوپای داگیرکەری تورکیا و گروپی چەتەکانیان گەشتە 2هەزارو 436\nلە ئاکامی چالاکیەکاندا لە هەرێمەکانی سەر بە عەفرین، لەماوەی 9 رۆژی رابردوودا 12 سەربازی دەوڵەتی داگیرکەری تورکیا و گروپی چەتەکانیان کوژراون. ئەوەندەشی زانراوە 5 سەرباز و چەتەی تریش برینداربوون.\nبەم شێوەیەش، ژمارەی کوژراوانی سوپای داگیرکەری تورکیا و گروپی چەتەکانیان لە سەرەتای هێرشەکانەوە تا ئێستا گەشتە 2 هەزار و 439.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 11-05-2018\n📅 رۆژی دەرچوون: 11-05-2018\n➕ ئەم بابەتە لەلایەن: (هاوڕێ باخەوان)ەوە لە: May 11 2018 1:21PM تۆمارکراوە\n1. 👁 11-05-2018


چوار خوێندکاری دەستبەسەرکراوی زانکۆی ڕازی کرماشان ئازاد کران و یەکی دیکە هەروا دەستبەسەرە | KHRN\nماڵ هه‌واڵه‌کانخوێندکاران\tچوار خوێندکاری دەستبەسەرکراوی زانکۆی ڕازی کرماشان ئازاد کران و یەکی دیکە هەروا دەستبەسەرە\nچوار خوێندکاری دەستبەسەرکراوی زانکۆی ڕازی کرماشان ئازاد کران و یەکی دیکە هەروا دەستبەسەرە\nبەگوێرەی زانیارییەکانی تۆڕی مافەکانی مرۆڤی کوردستان، ئەمڕۆ ٢٥ی بەفرانبار / ٠١.١٥، چوار خوێندکاری زانکۆی ڕازیی کرماشان کە لە خۆپیشاندانی ڕۆژی ٢٢ی بەفرانبار / ٠١.١٢ دژ بە خستنە خوارەوەی فڕۆکەی ئۆکراینی دەستبەسەرکرابوون بە دانانی بارمتە و بڕیاری کەفالەت ئازادکران، هەروەها سەبارەت بە چارەنووسی خوێندکارێکی دیکە بە ناوی نەبی تەردەست کە هاوکات لەگەڵ ئەوان دەستبەسەرکرابوو هیچ زانیارییەک لە بەردەستدا نییە.\nبەگوێرەی ئەو ڕاپۆرتانەی بە تۆڕ گەیشتوون، “سیاوەش حەیاتی“، خوێندکاری ماستەری بەشی زانستە سیاسییەکان و گوتەبێژی ئەنجومەنی ڕاوێژکاریی چالاکوانانی مەدەنیی یارسان بە بڕیاری کەفالەت و “ئەشکان والی زادە”، “سەلاح غەریبی” و “پێژمان ئەمیری” پاش سێ ڕۆژ بە دانانی بارمتە ئازاد کراون.\nسەرچاوەیەکی نزیک بە سیاوەش حەیاتی سەبارەت بە دۆخی ئەو چالاکوانە مەدەنییە لە کاتی دەستبەسەرکرانیدا لێدوانی بۆ تۆڕی مافەکانی مرۆڤی کوردستان دا و گوتی: “ناوبراو پاش دەستبەسەرکرانی ڕەوانەی دەستبەسەرگەی پۆلیسی ئاسایش کرابوو، پاشان بۆ دەستبەسەرگەی ئیتلاعاتی سپای پاسداران و سەرەنجام بۆ بەندیخانەی دیزڵ ئاوا گواسترابووەوە. ئەو چالاکوانە مەدەنییە یارسانە لەو ماوەیەدا بەمەبەستی دەربڕینی ناڕەزایی بەرامبەر بە دەستبەسەرکانی دەستی دابووە مانگرتنی وشک”.\nڕۆژی ٢٣ی بەفرانبار / ٠١.١٣، ئەنجومەنی ڕاوێژکاریی چالاکوانانی مەدەنیی یارسان بەبڵاوکردنەوەی ڕاگەیەندراوێک دەستبەسەرکرانی سیاوەش حەیاتیی شەرمەزارکردبوو و ئاشکرای کردبوو کە هێزە ئەمنییەکان لەکاتی دەستبەسەرکرانیدا لێیان داوە و بێڕێزییان پێکردووە.\nسیاوەش حەیاتی لە کاتی ئازاد کران لە بەندیخانەی دێزڵ ئاوایی کرماشان\nئەشکان والی زادەپژمان ئەمیریزانکۆی رازی کرماشانسەلاح غەریبیسیاوەش حەیاتینەبی تەردەست\nدلێر خوسرەوی، چالاکوانی ژینگەپارێز لە سنە دەستبەسەرکرا\n3 ئازار 2020\nپێنج چالاکوانی مەدەنی بە دانانی بارمتە ئازادکران\nبڕیاری دەستبەسەربوونی عوسمان دڵ ئەنگیز بۆ ماوەی مانگێکی...\n1 ئازار 2020\nئەندامێکی دایکانی ئاشتیی کوردستان لە دێولان دەستبەسەرکرا


خه‌نده‌ی خه‌بات كۆمه‌ڵێك وته‌ی به‌تام و نه‌سته‌ق و ڕاستی ڕووداو و به‌سه‌رهاته‌كانه كه نووسه‌ر ڕه‌هبه‌ر سه‌ید برایم كۆكردۆته‌وه.\nنووسه‌ر له‌به‌رچاو ڕوونییه‌كدا مه‌به‌ستی خۆی له‌خسته‌ڕووی ئه‌و وته و به‌سه‌رهاتانه ده‌خاته‌ڕوو و ده‌نووسێت مه‌به‌ست له‌و وتانه ته‌نها بۆ گێڕانه‌وه‌یه وه‌ك سامانێكی نه‌ته‌وه‌یی و كوردایه‌تی، چونكه هه‌ڵقوڵای ناو گریان و ئاگردانی شۆڕش و ڕۆژانی سه‌خت و سه‌نگه‌ری خه‌باتن نه‌ك خوای نه‌خواسته شكاندنی كه‌سێك بێت.\nنووسه‌ر باس له‌وه‌شده‌كات كه ئامانج له‌و قسانه ته‌نها بۆ خۆشی و خه‌نده‌ی گشتییه، چونكه خه‌نده دوژمن ده‌كاته هاوڕێ و دۆست و ڕووی مرۆڤ ده‌گه‌شێنێته‌وه و ئازاره‌كانی ده‌روونی ده‌سڕێته‌وه و ته‌نها بۆ خۆشی و ئارامی ڕوحییه.\nله‌لایه‌كی تره‌وه نووسه‌ر و ڕووناكبیر فه‌رید ئه‌سه‌سه‌رد له‌پێشه‌كی كتێبه‌كه‌دا ئاماژه به‌وه ده‌كات كه كۆكردنه‌وه‌ی ئه‌و چیرۆكانه‌ی له‌م كتێبه‌دا خراونه‌ته‌ڕوو به‌شێكن له وێژه‌ی سه‌رزاره‌كی كه ده‌ماوده‌م گواستراونه‌ته‌وه و ڕه‌نگدانه‌وه‌ی ژینگه‌یه‌كی سیاسی و كۆمه‌ڵایه‌تی و كه‌لتووری قۆناغێكی مێژوویی دیاریكراوه.\nئه‌و چیرۆكانه وێژه‌ی سه‌رزاره‌كی گوزارشت له كه‌لتوور و داب و نه‌ریته دێرینه‌كان ده‌كات، ئه‌و چیرۆكانه به‌شێكن له مێژووی تۆمارنه‌كراوی گه‌له‌كه‌مان و چه‌ند زوو تۆمار بكرێن ئه‌وه‌نده باشتر پارێزگاری له ڕه‌سه‌نیی خۆیان ده‌كات.\nفه‌رید ئه‌سه‌سه‌رد له‌به‌شێكی پێشه‌كییه‌كه‌دا باس له‌وه ده‌كات كه ئه‌و چیرۆكانه هی سه‌رده‌مێكی دیاریكراوه كه سه‌رده‌می پێشمه‌رگایه‌تی له نێوان 1976 بۆ 1991 ، كه كۆكردنه‌وه‌كه‌ی كارێكی قورسه.\nناوی كتێب/ خه‌نده‌ی خه‌بات\nناوی نووسه‌ر/ ڕه‌هبه‌ر سه‌ید برایم\nبابه‌ت/ نوكته و قسه‌ی خۆش\nتایپ/ باوان محه‌مه‌د\nنه‌خشه‌سازی/ هه‌رێم عوسمان\nچاپ/ چاپخانه‌ی بینایی\nساڵی چاپ/ 2019- سلێمانی\nهاوسەرۆکی یەکێتی پەیوەندی تەلەفۆنی لەگەڵ کازمی دەکات